text:
Archive for the ‘Johnny Habibe’ Category
Gerick Croes (MEP) Gabinete Eman ta cabando cu e salud di pueblo y ainda kier implementa eigenbijdrage!Posted: July 16, 2015 in Johnny Habibe
Awe 14 di juli MEP ta recorda e di 16 aña di fayecimento di sra. Grace Heronimo-BareñoPosted: July 13, 2015 in Johnny Habibe
Oranjestad-Awe 14 di juli ta un fecha riba cual nos ta recorda e di 16 aña di fayecimento di un gran politico/gobernante y dama ehemplar den nos comunidad, esta sra. Grace Heronimo-Bareño. Grace a nace na Aruba dia 22 di maart 1945. Na un edad hoben caba Grace a tuma e decision pa drenta arena politico y tabata na e eleccion di Eilandsraad di 1975 cu Grace Bareño – como e promer dama cu a yega di aparece riba lista di nos partido – den su promer salida a obtene 455 voto, cual ta un cantidad considerabel e tempo ey. Te cu e eleccion di 1989 Grace fielmente a aparece riba lista di MEP.
Grace tabata tambe e promer dama na Aruba cu a asumi e encargo di diputado di Teritorio Insular di Aruba. Durante di su trayectorio como gobernante Grace a dedica gran parti di su trabao den e area social y a percura specialmente pa esnan cu limitacion den comunidad ya cu den pasado como profesional su persona semper a traha incansablemente pa e grupo special aki, e.o. na Bibito Pin school na Piedra Plat. Grace tabata tambe miembro di Eilandsraad. Como politico activo Grace a lucha schouder cu schouder cu nos Libertador Betico Croes y tabata danki tambe na su perserverancia y contribucion valioso awe Aruba ta un pais liber den Reino Hulandes.
Como muestra di aprecio y reconocimento, MEP a duna e hala femenino di partido e nomber di Forza Femenino Grace. Su lealtad incondicional na su partido MEP y su stimacion pa Aruba lo keda semper wordo recorda.
REUNION DEN PARLAMENTO TOCANTE PRESUPUESTO TA CONTINUA AWE DIALUNA 11OR Mike Eman mester contesta: ta cumpli cu Protocol SI of NO?Posted: May 11, 2015 in Johnny Habibe
Oranjestad-Parlamento ta tratando e presupuesto di pais Aruba pa 2015, y no ta mustra cu Gobierno ta serio den su maneho financiero. Gobierno tin cantidad di gasto di luho den e presupuesto, y hopi post masha irealistico.
Pero di otro banda nan ta laga si e gastonan di 9 minister. Si nan baha di 9 pa 7 minister ta scapa pueblo 17 miyon florin pa anja! Pero aparentemente Gobierno kier mantene e 17 miyon ey pa nan por sigi gosa y fiesta, y ta scohe pa klap pueblo un medida di aumento di BBO te na 3.5%, mas cu tempo di MEP mes.
MEP ta cla cu e presupuesto aki. E ta un farsa completo. Ministernan en bes di atende cu e crisis financiero, a papia cantidad di cos bunita, y a insulta miembronan di Parlamento. Pero ningun a atende cu e problema real di nos pais ni con nos ta bai solucione: e MEGA DEBE.
Ta momento pa yega na votacion y mira kiko ta bai pasa cu e presupuesto 2015, cu e CFT, y cu e posicion di Hulanda den tur esaki.
Un y tur ta wordo invita pa sigi e reunion aki desde 11or di mainta via Canal 46, radio 107.5 FM of http://www.parlamento.aw
EVELYN WEVER-CROES : 5 MENTIRANAN DI OTMAR ODUBER E mesun hues cu a dicta cu abo ta corupto a dicta cu mi casa, mi tata y ami ta integro!Posted: May 11, 2015 in Johnny Habibe
ORANJESTAD – Minister Otmar Oduber den Parlamento siman pasa a causa cu henter e reunion a Sali for di man. Ningun otro minister ta comporta su mes asina malo, ta Otmar Oduber so. Otmar Oduber a bai asina leew te cu el’a coba mama di Dangui Oduber, algo totalmente inaceptable.
‘Pero no ta solamente su comportacion ta laga di desea, sino e ta papia hopi mentira tambe. Lagami desenmascara 5 di su mentiranan:
MEP a busca CFT: Laga nos no lubida cu CFT a bin pa dos motibo. Prome ta pasobra Mike Eman y su gabinete a redobla e debe di nos pais, y di dos, pa e tantísimo escandalonan den e ministernan di AVP. Ademas, mi a puntra e minister, ken a firma tur e protocolnan desde 2011, 2013, cartanan di ‘geen bezwaar’ y e protocol di 2 di mei? Mike Eman mes a firma nan despues cu el’a biaha bai Hulanda mas di 100 biaha. MEP no tabata participe na nada di esey, pues ta un mentira grandi cu ta MEP a busca CFT
Lider di MEP a bisa cu Turismo ta bai bon: Locual cu ami a expresa ta mi preocupacion cu tursimo, e único pilar di nos economía, por ‘burn out’. Ademas, mi a comparti e preocupación di IMF cu Aruba ta demsiado dependiente di tursimo. Danki Dios nos tin turismo ainda, pero esey no ta danki na e minister aki, pasobra e minister no tin ningún visión. Tur loke e ministe rta hasi ta ad hoc. Pues otro mentira mas di e minister.
Lider di MEP a hasi transaccionnan dudoso di miles di florin: Mi a mustra e minister cu e mesun fecha cu un hues imparcial a dicta cu por yama Otmar Oduber pa CORUPTO, riba e mesun dia ey e hues imparcial a dicta cu e transaccionnan ey NO ta dudoso. Si nan NO ta dudoso, nan no ta dudoso pa ningun di esnan cu a of por a ehecuta nan. Ta hopi ironico cu e mesun dia cu nos integridad a wordo confirma, e integridad di minister Oduber a wordo kibra pa un hues imparcial. Pues ta momento pa e minister stop di ganja.
Deficit y MEGA DEBE a wordo causa pa inversion den nos pais: otro mentira. Según rapportnan di Banco Central y di CFT ta apenas 1% di tur e gastonan di gobierno a bai den inversión. Unda e demás 99% a bai? Tur loke bo ta mira eyfo, ta apenas 1% di e total. Ken a bai cu e 99%? Den man di cual amigo of sponsor di campanja e 99% a bai?
CFT lo stop na anja 2018: un mentira flagrante! Ningun, pero ningún caminda den e protocol firma bo ta mira 2018 skibi mes. Mustrami unda e ta skibi, ningún caminda.
ATAKE PERSONAL Y BAHO
Minister Otmar Oduber naturalmente no por a keda sin ofende mi famia, un cantaleta cu sinceramente a cansa hende caba. E tin 5 anja t ayora e mesun cos, pero puntra bo mes dicon te dia di awe e no a bai Ministerio Publico pa denuncia cualquier cos iregular. Ta pasobra NO tin nada iregular. Na fin di e reunion mi mester a pidi presidente di Parlamento pa schors e reunion pa asina mi mes hiba Otmar Oduber pa bai entrega keho na Ministerio Publico, si acaso e tin prueba. Y si en caso e no tin prueba. E mester guli su palabranan. Y na final e minister mester a admiti cu e no tin ningún prueba y mester a guli su palabranan bek.
Minister Otmar Oduber a demostra un nivel di vulgaridad enorme den Parlamento, un berguensa real pa tur, especialmente nos hobennan.
Aruba a pone krans ariba Dodenherdenking na WaalsdorpervlaktePosted: May 6, 2015 in Johnny Habibe
Oranjestad-Den Haag – Un delegacion di Gabinete di Minister Plenipotenciario, encabesa pa un grupo grandi di studiantenan Arubiano, a pone un krans na e monumentale na Waalsdorpervlakte ariba “Dodenherdenking” dialuna 4 di mei 2015. Tambe tabata presente personal di Gabinete di Aruba y studiementor di Tilburg Swinda Venhortst-Thijsen y e mentor di Utrecht Eddy Geerman.
Prome cu esaki a tuma lugar tabata tin un encuentro na Gabinete di Aruba na unda directora Shandra John a yama e publico bon bini y a bisa di ta contente cu asina hopi studiante presente na e programa aki. Sra. John a bisa cu e conmemoracion arina “Dodenherdenking” na Waalsdorpervlakte ta un lugar y un monumento cu un significacion especial, pasobra e monumento ta na e sitio unda durante di Segunda Guera Mundial hopi persona cu tabata forma parti di di e resistencia a wordo fusila. Entre man e horen Arubiano Boy Ecury cu huntomcuhunto otro miembronan a haya su morto pa medio di un peloton di balalaika 6 di november 1944. ‘Ta importante pa pa tene na bisa e memoria y e storia di bisa di Boy Ecury’.
Tambe sra. John a papia den su discurso ariba un parti di historia cu ta den olvido. ‘Esaki ta e parti importante cu Aruba a hunga den Segundo Guera Mundial. E refineria na San Nicolas tabata un distribidor importante pa comustible pa e trupanan di e forzanan aliado cu tabata bringa contra di Alemania. Tabata tin mail militair Americano na Aruba pa defende e refineria contra di atakenan cu submarino Aleman. Ariba 16 di februari 1941 un diez tanker a keda destrui. Tur horen entre 18 y 20 anja mester a drenta servicio militar pa defende e isla.’
‘Mi ta spera cu e programa di awe lo inspirara e generacion hoben tanto na Aruba Como na Hulanda, pa sinja mas di Boy Ecury y cuminsa na prensa kick Reino ta nifica pa nos tur. Pesey ta importante pa nos concentratie mas ariba loke ta uni nos y no loke ta dividi nos. Pa Boy Ecury esaki tabata di mes; e tabata un “koninkrijksburger” y te ainda e ta esaki,’ asina Shandra John, directora di Gaaninete di Aruba a bisa.
Despues Gisele Ecury, sobrina di Boy Ecury e tene un charla hopi impresionante, den cual ela referi na Segunda Guera Mundial y su nificacion ariba nos bida di awe. Naturalmente ela papia di Boy Ecury, pero a bisa cu tambe tabate tin hopi hende cu a lucha pa awe nos por ta disfruta di nos libertad; y hopi di nan a paga esaki cu nan bida. Gisele a bisa cu nos nunca mester lubida kico a pasa den e Segunda Guera Mundial.
Evelyn Wever-Croes: Tratamento di presupuesto a cuminsa AVP TA MES INFANTIL CU SEMPER Y NO TIN INTENCION DI ATENDE NA FORMA SERIO CU E PRESUPUESTOPosted: May 3, 2015 in Johnny Habibe
ORANJESTAD – Despues di e prome dia di tratamento di presupuesto, lider di oposicion a expresa su desapunto. “AVP ta mes infantil cu semper, tira cu lodo y hasi redashi, en bes di atende cu finansas di nos pais na forma serio y responsabel. Ta obvio cu nan ta totalmente perdi, y cu nan no tin ningun intencion di atende cu e problema real: e bancarota financiero di nos pais y e supervision cu Hulanda kier impone”, Evelyn Wever-Croes a duna di conose.
Tratando e presupuesto di husticia e Lider di MEP a indica cu e situacion financiero di nos pais ta sumamente delicado, cu e Mega Debe di nos pais ta causando pobresa, desempleo, famianan libra, y esaki ta e rais di e problema. Un problema cu el’a compara cu un mata di inseguridad. “E rais ta e Mega Debe, y e ta creando criminalidad, ladronicia, hortamento di auto, violencia, asesinato. Y esaki ta sin conta e lista di 24 medida cu Gabinete Mike Eman a priminti Hulanda cu e ta bin cune. Nos ta hopi preocupa y pesey nos a verwacht cu e Minister di Husticia lo a pone mas atencion na combati criminalidad. Pero e minister tabata masha arogante y a mustra cu cosnan por keda status quo, no tin nodo di cambia nada. Es mas, ela corta mas di 6 miyon florin den e departamentonan encarga cu seguridad di nos pais, Cuerpo Policial, KIA, etc. Pero no por bisa kiko e ta bai hasi pa hasi Aruba mas sigur.
Actitud infantil
Mester remarca cu en bes di atende cu e temanan na forma serio, AVP a cai den su wega di manipulacion y tiramento cu lodo. Minister Dowers en bes di mustra seriedad, a haya necesario pa acusa MEP y su lider di ta esunnan cu a bai Hulanda pidi CFT. Algo cu ta pa cuminsa totalmente incorecto, pero mas alew ta ponebo pensa si di berdad e minister no tin nada otro di papia di dje.
Lider di e fraccion di AVP Baba Herde no a keda atras y kier a cuestiona e casa di lider di MEP tirando asina cu lodo, manera AVP ta bon conosi pe.
Por a nota cu e lider di MEP a contesta Herde bek na forma hopi skerpi: Berdad bo kier papia di mi casa, mientras e pais ta na borde di bancarota? Un bancarot di cual abo sr. Herde tambe ta responsabel? Si bo kier papia di mi casa, ban papia di mi casa. Pero bo kier pa nos papia tambe di bo casa y su envolivimento den e proyecto miyonario di Urirama? Bo kier pa nos papia di bo yiu cu ta traha na Ministerio Publico? Bo kier pa nos papia di bo ruman cu ta coordinador di minister? Nos no ta gasta nos energia riba cosnan infantil asina, nos ta dedica tur nos energia na e crisis financiero di nos pais, y con nos por alivia nos pueblo. Lamentablemente AVP no a mustra seriedad cu nos a spera cu nan lo mustra, nan no a mustra mes cu nan lo kier cambia rumbo di e pais aki”, Lider di MEP a contesta.
Gerick Croes (MEP) Presupuesto di husticia 2015 no ta refleha un cambio den maneho!Posted: May 2, 2015 in Johnny Habibe
United Airlines lo aumenta su frecuencia di vuelonan di uno pa cinco pa siman durante e zomer aki for di HoustonPosted: April 27, 2015 in Johnny Habibe
OranjestadDurante reunion cu Minister Otmar Oduber tabatin diabierna mainta cu United Airlines na Merca, e noticia positivo a bin dilanti cu nan lo aumenta nan frecuencia di vuelonan di uno pa cinco pa siman durante e zomer aki for -di Houston.
Minister Oduber a indica cu mientras cu den Caribe ta premirando un crecemento di aproximadamente 3% den cantidad di stulnan, na Aruba nos a logra supera e porcentahe aki cu dobel digito, yegando na un aumento di 14% durante e zomer aki.
Papiando di United Airlines, e mandatario a indica cu 3 aña pasa no tabata conta cu e vuelonan aki. Na 2013-2014 a cuminsa cu algun vuelo incidental den temprada halto, pero a base di e confianza grandi cu tin den e mercado turistico di Aruba, na december aña pasa United a dicidi di pone vuelonan frecuente. Nan a cuminsa bula tur diasabra mescos cu Southwest Airlines, for di Houston pa 2015, pero awor nan a anuncia 4 vuelo adicional, bulando tur dia cu exepcion di diamars y diahuebs durante e periodo di juni te cu augustus. Despues di esaki lo sigui negocia e vuelonan adicional, cualnan ta mustra un confianza hopi grandi.
Mas aleu Minister di Turismo a duna di conoce cu pa e temporada aki lo bay conoce un aumento di 12% den cantidad di stul for di Merca, Canada lo tin un aumento di 3%, Latino America (di cual Venezuela tin un rol importante) lo conoce un aumento di 18% y esaki ta significa un total di 112 mil stul adicional cu lo bay mira pa nos isla. Pa e mandatario, e aumentonan aki ta habri posibilidadnan hopi grandi pa nos isla y ta demostra e confianza grandi pa nos isla.
E mandatario a gradici tur e partnernan cu a contribui na e logro aki manera ta AAA, ATA y AHATA, mientras cu el a felicita comunidad di Aruba en general.
Gerick Croes (MEP) Gabinete Eman nunca a cumpli cu propio balanced budget akkoord!Posted: April 27, 2015 in Johnny Habibe
Un pagina scur den historia di e lucha di Betico pa Aruba su libertad! Awe ta recorda cu 32 aña pasa cu nos Libertador a wordo tira riba veld di WinstonPosted: April 24, 2015 in Johnny Habibe
Tradicionalmente MEP durante campaña ta tene su parada di auto riba e diadomingo promer cu eleccion y esaki tabata e caso tambe dia 24 di april 1983, esta un dia manera awe 32 aña pasa. E parada manera custumber a pasa den tur bario di Aruba, caminda e hendenan tabata para canto di caminda cu bandera saludando e fila. Pueblo tabata contento y Betico Croes tabata para manera custumber riba e jeep di su ruman Aiky Croes. Na final di e parada, na yegada di veld di Winston, polisnan tabata manda e jeep subi e veld locual a sosode tambe. Na e momento ey un van di polis a core pasa banda di e veld pa blokia e pasada. Un polis (polis Libier) a baha cu pistool den man y ora cu Betico a puntr’e kico ta su intencion, dos tiro tabata e contesta : Uno di advertencia y e otro a traspasa e curpa di Betico y ta perfora su pancreas y su intestinonan. Esnan cu a acompaña Betico den e jeep a lant’e for di suela sin conocemento y a hib’e hospital.
Como cu e parada tabata para, masha poco hende a presencia e tiramento aki.Ora cu mas y mas hende tabata yegando e sitio, e multitud a cuminsa lanta contra e polisnan.
Conmocion den pueblo
Mientras tanto e atencion a cuminsa cambia den preocupacion pa e estado di Betico y e multitud di hende a cuminsa dirigi nan mes pa hospital. E pueblo tabata conmovi pa loke a sosode cu su lider. Un tension grandi tabata reina y e situacion tabata explosivo. Nos pueblo sinembargo a demostra un civismo enorme y no a comete actonan di destruccion. Alavez tur actividad politico a ser para. Un alivio grandi a pasa den pueblo ora cu Betico a papia for di hospital na television, pidiendo su pueblo trankilidad y pa bay vota su diabierna siguiente. Despues di algun dia Betico su situacion a empeora y el a wordo transporta pa Jackson Memorial Hospital na Miami. Na Miami poco poco Betico a recupera di e herida di bala y dia 26 di augustus 1983 el a bolbe su isla natal, sano y salvo pa continua cu su lucha pa Aruba su libertad. Esaki en corto ta parti di e tragedia lamentabel cu a sosode 32 aña pasa.
E lucha ta sigui
Pues laga e dia di awe – dia riba cual gobierno di Aruba ta bay ricibi for di Gobierno di Reino su di dos KB (Algemene Maatregel van Rijksbestuur) y cu tin como consecuencia cu nos pais ta perde su autonomia financiero – ta un dia di reflexion pa henter comunidad realisa cuanto sacrificio, sodor, lagrima y te hasta sanger a wordo derama door di nos Libertador pa nos ta un pais autonomo den Reino Hulandes y cu pa awe e logro di Status Aparte ta wordo desperdicia door di politiconan iresponsabel di AVP cu no a sa di balora y aprecia e trabaonan inmenso di nos Libertador. Alavez laga riba e dia di awe nos no lubida e palabranan inmortal y historico di Betico Croes: “Si mi cay na caminda, gara e bandera Arubano y sigui lucha pa conserva y preserva nos libertad”.


c: text/html

text:
ORANJESTAD,Aruba
Awe den oranan di merdia Corte a trata den forma Pro Forma caso penal contra cuatro persona relativamente hoben, acusa di ta envolvi den diferente caso di atraco. Por corda cu den e ultimo lunanan di 2019 tabatin un periodo cu den un siman tabatin diferente atraco a tuma luga, principalmente pariba di brug. E cuatro hobennan aki a yega di haya nan mes envolvi cu husticia caba y un di nan sigur, ora cu e tabata menor di edad y a haya un chens. Pero ta parce cu e no a siña su les. E caso aki a bini dilanti den oranan di merdia, pero pa motibo di algun detaye cu falta a pospone e tratamento te cu dia 3 di april pa 8.30 di mainta. E acusacionnan ta mustra cu nan a “bishita” 6 supermercado cu arma pa obliga e propietarionan entrega nan placa of otro materialnan di balor. E acusadonan ta Ty-Rique P; Alfonso B; Nahson S y Shepartd F.Y e acusacionnan ta: cu P. y S. y F. ta wordo acusa di ladronicia cu violencia di un suma di placa y/of carchinan di telefon y/of boternan di bebida di un supermercado na Cura Cabay riba 12 di september 2019. E violencia a encera cu a drenta e establecimento cu cara tapa y arma di candela den man y a grita:“Atraco, atraco!” y cu a punta e arma riba cabes di e cahero y a pidie pa habri e caha.P. y S. y F. ta wordo acusa di posesion di un arma di candela riba 12 di september 2019.P. y B. y F. ta wordo acusa di ladronicia cu violencia di un suma di placa di un supermercado riba 18 di september 2019. E violencia a encera cu a drenta cu cara tapa y arma di candela den man y a grita e palabranan:“Atraco, atraco!” y cu a punta un arma di candela zilver y/of un arma largo den direccion di curpa di un persona y a exigi pa habri e caha.P. y B. y F. ta wordo acusa di posesion di un arma di candela zilver y un arma largo riba 18 di september 2019.P. y B. y F. ta wordo acusa di ladronicia cu violencia di un suma di placa y/of un boter di bebida y/of carchinan di telefon di un supermercado riba 18 di september 2019. E violencia a encera cu a drenta cu cara tapa y arma di candela den man y a grita e palabranan:“Atraco, atraco!” y “No wak nos” y a saca un arma di candela zilver pa un persona.P. y B. y F. ta wordo acusa di posesion di un arma di candela color zilver riba 18 di september 2019.P. y B. y S. ta wordo acusa di ladronicia cu violencia di un suma di placa y/of boternan di bebida y/of cigaria di un bar riba 22 di september 2019. E violencia tabata dirigi contra dos persona y a encera cu a drenta cu cara tapa y arma di candela den man y a grita e palabranan:“Where is the money!” y cu a punta un arma di candela riba un persona y a dal e na su cabes y a scop e varios biaha na su cabes y curpa y cu a pusha e di dos persona y a punta un arma di candela riba dje tambe.P. y B. ta wordo acusa di posesion di un arma di candela color zilver y un arma largo riba 22 di september 2019.P., conhuntamente cu otronan of un otro, ta wordo acusa di ladronicia cu violencia di un suma di placa y/of boternan di bebida y/of sigaria y/of un potmoni y/of un telefon di un bar/restaurant riba 3 di october 2019. E violencia tabata dirigi contra cuatro persona y a encera cu a drenta cu cara tapa y arma di candela den man y cu a pone e arma zilver na cabez di un persona y a push’e cu forsa, cu a punta e arma zilver riba curpa di e di dos persona y a bis’e e palabranan:“Nami placa, nami placa”, y cu a punta e arma largo riba e di tres persona y a grit’e e palabranan:“Give me everything you have, n*****. I will shoot you. Don’t talk”, y cu a punta e arma largo riba e di cuatro persona y a bise: “Keda keto, duna mi bo telefon”.P. ta wordo acusa di posesion di un arma di candela color zilver y e scopet riba 3 di october 2019.P. y B. ta wordo acusa di ladronicia cu violencia di un suma di placa y/of sigaria di un supermercado riba 4 di october 2019. E violencia tabata dirigi contra dos persona y a encera cu a drenta cu cara tapa y arma di candela den man y cu a pone e arma zilver na cabes di un persona y a push’e cu forza y a bise e palabranan: “Keda keto of mi ta tira bo”, y cu a punta e arma zilver riba e di dos persona y a grit’e e palabranan: “Bay abao, bay abao”.P. y B. ta wordo acusa di posesion di un arma di candela color zilver y e scopet riba 4 di october 2019.

robotstxt: allowed

filter: keep


text:
WILLEMSTAD – Gobierno a anuncia ciere di frontera pa tur destinacion. Esey ta un di e 7 medidanan cu a keda anuncia dialuna anochi durante conferencia di prensa. Pa loke ta e lockdown, solamente esnan cu ta biba y ta inscribe na Corsou por bini. Esey ta inclui Aruba y Bes Eilanden.
CUARANTENA
Tur persona cu ta bini for di cualkier parti di mundo ta ser pone den cuarantena obligatorio na nan cas. Pues e persona lo ser somete 14 dia na su cas den isolashon.
EVENTO PUBLICO
]Tur evento publico, social, cultural y tambe tur servisio religioso ta keda pospone. Tur evento cu tin permit ta keda pospone tambe. Tur entiero por konta ku un maksimo di 10 persona.
SCOL
Tur scol, sin exepcion lo ta cera. Esaki ta konta for di crèche te na nivel universitario. Esaki ta conta pa scolnan privá tambe.
RESTAURANT
Tur restaurant, snack etc tin cu keda limitá na take out so. Si no por haci take out mester cera esaki.
BISHITA NA CAS DI ANCIANO
No ta permiti haci bishita na casnan di cuido di hende grandi te cu proximo aviso.


text:
Home Tags Minister Endy Croes
Tag: Minister Endy Croes
MINISTER ENDY CROES TA FELICITA AKSEL SAMARDZIC GANADO DI ARUBA BEACH...
ORANJESTAD: Diaranson anochi Minister Endy Croes tabata presente na Aruba Beach Tennis Open 2022 pa presencia e gran partido final den categoria di men singles entre Aksel Samardzic di...
Minister Endy Croes: PRESUPUESTO 2023 UNO HISTORICO.
ORANJESTAD: Diaranson mainta despues di 8 dia largo di reunion presupuesto di pais Aruba pa aña 2023 a wordo aproba pa Parlamento di Aruba. Un presupuesto cu un surplus...
MINISTER ENDY CROES A REUNI CU CONSUL GENERAL DI MERCA SRA....
ORANJESTAD: Siman pasa mandatario di Enseñansa a ricibi bishita di Consul General di Merca na Curaçao, sra. Margaret Bond. Den un esfera ameno a reuni unda combersa hopi amplio...
Minister Endy Croes ricibiendo pueblo
Minister Endy Croes continuamente ta ricibi bishita na bestuurskantoor. Scuchando y dunando atencion, porta habri, solucion concreto.
MINISTER ENDY CROES A RICIBI E RAPPORT FINAL DI E DOORLICHTING...
EINDRAPPORTAGE; VAN PLAN NAAR AANPAK. ORANJESTAD: Diaranson ultimo Minister Endy Croes a ricibi Inspector General di Aruba sr. John Hessen unda cu oficialmente manera a keda palabra cu Hulanda a...
MINISTER ENDY CROES A REUNI CU MINISTER PLENIPOTENCIARIO NA HULANDA SR....
ORANJESTAD: Diahuebs ultimo Minister Endy Croes a reuni cu Minister Plenipotenciario sr. Ady Thijsen, un ora prome cu e la huramente dilanti Gobernador di Aruba. Minister Endy Croes a...
REPRESENTANTENAN DI PROLINE BASEBALL A REUNI CU MINISTER ENDY CROES
Un Campeonato cu ta encera 40 weganan di 18 plus den deporte di baseball Oranjestad: Recientemente representantenan di Proline Baseball, sr Kevin James y sr Eric Mohamed, a reuni cu...
MINISTER ENDY CROES A REUNI CU DIRECTIVA DI ARUBA MOTORSPORTS FOUNDATION.
Pa cu luznan LED ultra moderno pa ilumina Palo Marga Raceway Park ORANJESTAD: Den transcurso di siman Minister Endy Croes a reuni cu Aruba Motorsports Foundation. Presente na e reunion...
MINISTER ENDY CROES A REUNI CU DIRECTIVA DI CENTRO DI BARIO...
ORANJESTAD: Recientemente Minister Endy Croes a ricibi bishita di Presidente di Centro di Bario y Deporte Dakota, sr. Jair Oduber y sra. Anky van der Linden -Vrolijk, Trahado Social....
MINISTER ENDY CROES A LANSA E PROME BALA PA ASINA DUNA...
Den Joe Laveist Ballpark a inicia cu bunita apertura y desfile. ORANJESTAD: Dialuna anochi Minister Endy Croes tabata presente na Joe Laveist Ballpark pa e gran apertura di e dos...
MINISTER ENDY CROES TA FELICTA E ATLETANAN Y ORGANISADO DI BEST...
ORANJESTAD: Recientemente Minister Endy Croes a pasa Parke Yaburibari pa duna sosten y apoyo na atletnan hoben cu a participa den competencia Best vs the Best BMX Race 2022. ...
MINISTER ENDY CROES A RECONOCE SELECCION DI ARUBA CU A TITULA...
ORANJESTAD: Diabierna ultimo na Marina Pirata di famia Donker, na unda cu sr. Ricky Donker tambe a wordo reconoci, a tuma luga un anochi dedica na e atletanan cu...
Secretario General di MEP: Un Avestruz cu 2 cabes tanto Mike...
Por tuma nota cu e caso Avestruz esta e caso di corupcion di mas grandi den historia di Aruba unda ex minister di AVP Benny Sevinger ta e sospechoso...
MINISTER ENDY CROES A GRADICI Y FELICITA PRENSA PA NAN EXCELENTE...
Prensa tin e tarea di informa, educa den tur transparencia y respet un pueblo. ORANJESTAD: Diahuebs mainta den un encuentro ameno Minister Endy Croes a gradici y felicita miembronan di...
MINISTER ENDY CROES A SPLICA DI E META DI OAA.
ORANJESTAD: Minister Endy Croes a duna un splicacion amplio di e metanan di OAA cu e.o. 1. pa ofrece curso y estudionan na bienestar y demanda di nos mercado...
Minister Endy Croes: E LUNA AKI TA FIRMA CONTRACT NOBO DI...
ORANJESTAD: Den siman Minister Endy Croes a reuni cu representantenan di Sindicato SIMAR unda a trata diferente topiconan di interes. Mandatario di Enseñansa a anucia cu instructornan di landamento...
MINISTER ENDY CROES A RICIBI UN PRESENTACION AMPLIO DI CARRIBBEAN ACTIVE...
ORANJESTAD: Recientemente den un encuentro ameno Minister Endy Croes a reuni cu Sr. Rudy Leysner, sra. Rosa Leon y sr. Harold de Miranda di e Fundacion Movemiento ta Bida....
MINISTER ENDY CROES A REUNI CU SPORT FOR YOUTH FOUNDATION ARUBA...
ORANJESTAD: Diahuebs ultimo den un encuentro ameno Minister Endy Croes a reuni cu representatenan di Sport for Youth Foundation Aruba y Sport Vereniging ARUSUR. Durante e reunion a trata...
Prome Minister ta gradici Minister Dangui Oduber y Minister Endy Croes;...
“Cu e logro aki, Lotto pa Deporte ta sali gana. Nos hobennan deportista ta sali gana. Aruba ta sali gana”. E siman a habri cu un awa cero torencial di...
Minister Endy Croes ta felicita graduadonan di EPI sector economia
Minister Endy Croes tabata presente na e ceremonoia di graduacion di EPI Sector Economia. Presente tambe na e ocasion special aki tabata Minister di Asuntonan Economico, Comunicacion y Desaroyo...
Minister Endy Croes a bishita st. Aloysius school pa mira e...
Diabierna ultimo Minister Endy Croes a haci un bishita na St. Aloysius School na Noord. Na fin di luna di april por medio di un conferencia di prensa e...
Masha pabien na e 177 graduadonan di colegio Arubano HAVO
Siman pasa Minister Endy Croes a atende diescinco ceremonia di graduacion. Diahuebs ultimo den Renaissance Convention Center yena cu alegria y entusiasmo a tuma luga graduacion di Colegio Arubano...
MINISTER ENDY CROES A REALISA E APERTURA OFICIAL DI E...
Diabierna ultimo na Balashi Beer Garden Minister Endy Croes a presencia apertura di e torneo nacional di domino 2022 organisa pa Aruba Domino Bond. E aña aki ta di...
Minister Endy Croes ta felicita 51 graduadonan di instituto pedagogico Arubano...
Durante siman aki ta tumando luga graduacion di diferente scol. Diamars ultimo Minister Endy Croes tabata presente na ocasion special di graduacion di IPA cu a tuma luga den...
Minister Endy Croes ta felicita 71 graduadonan di Mon Plaisir College...
Diadomingo ultimo Minister Endy Croes a presencia e ceremonia di graduacion di Mon Plaisir College MAVO cu a tuma luga den Grand Ballroom di Marriott Resort & Stellaris Casino....
Minister Endy Croes ta felicita e graduadonan di Avondhavo Aruba
Diasabra anochi Minister Endy Croes tabata presente na e graduacion di Avondhavo Aruba cu a tuma luga den e ballroom di Marriott Resort & Stellaris Casino. Un ceremonia hopi...
Secretario Generaal di MEP Endy Croes: Mike Eman y su gang...
Secretario Generaal di MEP, Endy Croes ta haya cu maske di hopi trabounan duro post Covid 19 pa restaura pais Aruba y sali for di e golpi duro cu...
Discurso di Minister Endy Croes durante ceremonia di apertura di weganan...
Diabierna ultimo a tuma luga den Stadion Guillermo Prospero Trinidad, e grandioso apertura di Weganan Escolar (WE) Aruba 2022. Durante e ceremonia di apertura Minister Endy Croes a dirigi...
Minister Endy Croes y mascota di weganan escolar 2022 WE WE...
Pueblo di Aruba ta cordialmente invita pa e gran apertura 17 juni proximo Dialuna den ora tempran di mainta Minister Endy a compaña WEWE, e mascota di Weganan Escolar pa...
Minister Endy Croes ta felicita 53 doctornan cu a logra na...
Un bunita ceremonia y celebracion di graduacion 2022. Recientemente den un ceremonia bunita y ameno Minister Endy Croes tabatin honor di hiba palabra na 53 doctor cu a logra nan...
Minister Endy Croes: Si Mike Eman y AVP no a presta...
Minister Endy Croes ta sinti cu e mester reacciona pa recorda pueblo riba e pantominanan cu Mike Eman y miembronan di nan Fraccion ta haciendo. Mesun retoricanan bieuu pa...
Minister Endy Croes ta felicita Imelda Kleuterschool cu presentacion di...
Diabierna ultimo Minister Endy Croes tabata presente na Imelda Kleuterschool pa un ocasion hopi special caminda e scol a desvela nan logo nobo. Tambe a presenta e himno adapta...
Minister Endy Croes a reuni cu Stichting lezen di Hulanda &...
Diaranson atardi Minister Endy Croes a reuni cu sra. Astrid Britten, directora di Biblioteca Nacional Aruba y sr. Adriaan Langerdonk cu ta ‘Program Coordinator’ di Stichting Lezen. Stichting Lezen...
Minister Endy Croes ta felicita liga central Braulio Wester Campeon di...
Den fin di siman a tuma luga na Pos Chikito Ballpark final den Minor Division entre ekipo Liga Central Braulio Wester y Aruba North League. Minister Endy Croes tabata...
Minister Endy Croes ta felicita sra. Letitia Wever pa un bunita...
Diamars atardi den ambiente ameno hunto cu invitadonan special na Biblioteca Arubiana a tuma luga presentacion di e buki di poesia ‘Emocion den Palabra’ di sra. Letitia Wever. Un...
Minister Endy Croes ta felicita e ganadonan di ‘Best vs Best...
Diasabra ultimo Minister Endy Croes a bishita e competencia di ‘Best vs Best point series #2’ cu a tuma luga na Jaburibari BMX Track. E mandatario di Deporte a...
Minister Endy Croes ta desea seleccion di landamento tur clase di...
Diamars 6’or y 15 di mainta Minister Endy Croes tabata presente na aeropuerto internacional Reina Beatrix pa saluda y desea nos seleccion di landamento exito. Nos seleccion ta competi den...
Den presupuesto 2023 a aproba dos dak pa IBISA sportcentrum San...
Recientemente Minister Endy Croes a haci bishita oficial na IBISA Sportcentrum San Nicolas como tambe IBISA na Playa. IBISA ta un ‘stakeholder’ hopi importante pa Gobierno di Aruba. E...
Minister Endy Croes a entrega premio na final di U13
Diadomingo 9’or di mainta a tuma luga final di U13 entre ekipo di La Fama y Britannia den stadion Guillermo Prospero Trinidad na Dakota. Minister Endy Croes tabata presente...
Minister Endy Croes a firma acuerdo pa extende KLM Aruba Marathon...
Den presencia di colega Minister Dangui Oduber, CEO di ATA sra Ronella Croes, IBISA y Run in the Sun cu ta e stichting cu ta organisa e KLM Aruba...


text:
BONEIRU.
Awe algu despues di 11 am un konvoi ku ta wordu uza pa kore tour ku turista nan ku bishita Boneiru ku barku nan krusero a bai awa.
Algu a bai robes na momento ku e shofur tabata maniobra riba e pier di douane pa saka e konvoi anto esaki a bai laman.
E shofur ku e tour guide so tabata den e konvoi na momentu ku esaki a sosode.
Nan a wordu reskata sin problema.
Danki dios no tabata tin niun turista abordo.
Polis, kuerpo di bombero, douane y ambulance tabata tey mesora.
FUENTE: AIMED AYUBI.
NOTISIA KU BO POR KONFIA.


text:
Enseñansa
Tin un gran kantidat di pregunta den e blòk tokante enseñansa. E preguntanan akí ta pa midi, entre otro: e nivel di partisipashon eskolar (kuantu persona ta siguiendo enseñansa na e momento akí), e nivel di enseñansa i e direkshon di estudio di e poblashon ku no ta bai skol (mas), e tipo di transporte usá pa bai e lugá di enseñansa i bin kas bèk. Tin tambe dos pregunta tokante ‘letrashon' (si e persona por lesa i skirbi) i un pregunta tokante e idioma mas papiá.
Ku otro palabra, e preguntanan ta trata, entre otro:
- Partisipashon aktual den enseñansa
- Partisipashon anterior den enseñansa
- Si e persona por lesa i/òf skirbi
- E idioma mas papiá
E pregunta- i posibel kontestanan ku lo aparesé ta dependé di edat di e partisipante. P'esei, e pregunta- i kontestanan ku ta aparesé pa un partisipante di 3 aña por ta diferente for di esunnan ku ta aparesé pa un persona di 50 aña.
Ta usa menú dropdown mas tantu posibel. Si e kontesta ku bo ke duna (bo por kuminsá hinka e promé tres lèternan) no ta aparesé den e menú, hinka 77777 pa skohe 'Otro'. E ora ei, un espasio lo habri outomátikamente, kaminda bo por yena e kontesta.
Globalmente, e preguntanan tokante Enseñansa ta strukturá di e siguiente manera:
Pregunta 28: Su meta general ta di inventarisá si e partisipante ta siguiendo un tipo di enseñansa (for di krèsh i kurso online te na universidat) aktualmente. E ta un asina yamá pregunta di filter.
Pregunta 29 i 29.1
E preguntanan akí ta spesífikamente tokante akohida (opvang) promé ku skol/skol di hunga/stimulashon trempan. Un di nan ta: kuantu (parti di) dia e mucha ta pasa na e akohida/skol di hunga/stimulashon trempan i tambe nòmber (i eventualmente adrès) di e lugá. Despues ku e preguntanan ei keda kontestá, ta sigui un (1) pregunta mas. Esei ta pregunta 31 tokante e tipo di transporte.
Pregunta 30 i 30a
E preguntanan akí ta pa tur persona ku aktualmente ta siguiendo kualke tipo di enseñansa: sea ta enseñansa di den dia òf otro tipo di estudio/kurso (partaim/di anochi) òf studio online fultaim. Na e pregunta akí, un menú dropdown ta aparesé ku nòmber di tur skol na Kòrsou. Despues, ta puntra den kua klas òf aña di estudio e partisipante ta.
Pregunta 30b, tokante nivel di estudio, por aparesé òf nò, dependiendo di e kontesta riba e pregunta akí. E ta aparesé pa e partisipantenan ku a indiká un estudio SO (grupo/klas 1 te ku 8) nivel VSBO (klas 3 i 4), HAVO/VWO (klas 4, 5, 6), SBO, HBO, WO òf mas haltu. Despues, pregunta 30c, tokante e programa/direkshon/sektor òf profil di e estudio, lo aparesé si e ta aplikabel na e partisipante su estudio aktual.
Pregunta 31
E pregunta akí ta tokante kon, normalmente, e partisipante ta yega e akohida (opvang), skol, e estudio òf e kurso, esta, su medio di transporte. Ta un (1) kontesta so por duna na e pregunta akí.
Pregunta 32
E pregunta akí ta tokante e nivel di enseñansa mas haltu ku e partisipante a kaba, esta, un ku el a risibí un diploma òf sertifikado p'e. Si el a kaba enseñansa di fundeshi, esei tambe ta konta. Si e partisipante no a kaba niun tipo di enseñansa, por indiká esei tambe.
E pregunta aki ta pa persona di 15 aña òf mas ku aktualmente ta siguiendo un estudio/kurso (partaim/di anochi/skol di den dia) i esnan ku aktualmente no ta siguiendo niun tipo di enseñansa. Ku otro palabra, si un hende ta den klas 3 di VSBO, na e momento ei, e nivel di enseñansa mas haltu ku el a kaba ta “enseñansa di fundeshi”. Den su rapòrtnan ku e ta kompartí ku eksterior, CBS mester inkluí loke tur hende di 15 aña òf mas a kontestá riba e preguntanan akí.
Mester yena un kontesta pa pregunta 32a solamente si e estudio tabatin un direkshon spesífiko di estudio.
Pregunta 32b ta tokante e pais kaminda e partisipante a sigui e estudio, i e pregunta akí tambe ta pa tur hende.
Ta hasi pregunta 33a i 33b na tur partisipante di 15 aña òf mas. E preguntanan akí ta tokante si e partisipante sa lesa i skirbi.
Pregunta 34 ta tokante e idioma òf idiomanan ku e partisipante ta papia. Ta hasi e pregunta akí na tur hende di 4 aña òf mas. E promé idioma ku e partisipante mester menshoná ta esun ku e ta papia mas tantu.
Ora un persona di 14 aña òf ménos kaba di kontestá e pregunta akí, e ta kla ku e entrevista.
Routing di e preguntanan tokante enseñansa despues di pregunta 28 (dependiendo di edat di e partisipante i e kontesta ku el a duna, lo hasi e siguiente preguntanan)
28. Aktualmente, {0} ta bishitando un akohida promé ku skol/skol di hunga/stimulashon trempan, skol di den dia òf un otro tipo di enseñansa?
29. Kuantu dia pa siman {0} ta bishitá e akohida promé ku skol, skol di hunga òf stimulashon trempan?
Aki bo ta yena e kantidat di dia kompleto i mitar dia pa siman ku e mucha ta bai krèsh, skol di hunga òf skol/programa di stimulashon trempan.
E posibel kontestanan ta:
0,5
1
1,5
2
2,5
3
3,5
4
4,5
5
5,5
6
29.1 E siguiente pregunta ta tokante nòmber di e akohida promé ku skol/skol di hunga/stimulashon trempan.
29.1 Skohe nòmber di e akohida/skol di hunga/stimulashon trempan.
Esaki ta un menú dropdown. Bo por kuminsá yena e promé tres lèternan i un lista lo aparesé ku nòmber di entre otro e skol en kuestion. Si nòmber di e skol no aparesé, yena 77777 pa e opshon 'Otro' aparesé, anto yena nòmber i tambe adrès di e skol na man.
Despues di e pregunta akí, e entrevista ta bula bai pregunta 31 (transporte).
30 .Kua skol/instituto di enseñansa {0} ta bai?
30a: 'Den kua klas/grupo òf aña di estudio {0} ta aktualmente?'
High school
Pa SO, e opshonnan ta:
SO LOM (Leer-/opvoedingsmoeilijkheden/difikultat ku siñamentu/edukashon)
SO MLK (Moeilijk Lerende Kinderen/mucha ku difikultat pa siña)
SO ZMLK (Zeer Moeilijk Lerende Kinderen/mucha ku difikultat grave pa siña)
SO mytheel
SO tytheel
SO s/d/eh (ku desabilidat di oido, surdu òf ku difikultat grave pa papia òf ku idioma)
SO MOK (moeilijk opvoedbare kinderen/mucha difísil pa eduká)
7777 otro
Pa VSBO (algun ehèmpel ta Enseñansa Sekundario Vokashonal), lo bo haña e opshonnan:
VSBO PBL (praktisch basisgerichte leerweg)
VSBO PKL (praktisch kadergericht leerweg)
VSBO TKL (theoretisch kadergerichte leerweg)
7777 otro
Pa havo/vwo, bo ta haña e opshonnan:
HAVO (hoger algemeen voortgezet onderwijs)
VWO (voorbereidend wetenschappelijk onderwijs)
77777 otro
Pa SBO
SBO (enseñansa sekundario vokashonal) 1
SBO 2
SBO 3
SBO 4
7777 otro
Pa HBO òf mas haltu
HBO bachelor
HBO master
Universidat WO bachelor
Universidat master
PHD
7777 otro
Pa un estudio online fultaim : ta un pregunta habrí.
Despues di esaki, e partisipantenan di International School i enseñansa spesial ta pasa pa pregunta 31 tokante transporte
30c Kiko ta e programa/direkshon/sektor òf profil di e estudio ku {0} ta hasiendo?
Aki ta aparesé solamente e kontestanan ku ta posibel pa e skol skohí, i e kategoria 7777 Otro
Pa VSBO, e opshonnan ta:
Ekonomia (ECO)
Teknologia (Tech)
Kuido i Bienestar (Z&W)
77777 Otro ……..
Pa havo/vwo, nan ta:
Kultura i Komunidat (CM)
Ekonomia i Komunidat (EM)
Naturalesa i Salú (NG)
Naturalesa i Teknologia (NT)
7777 Otro ....
Por haña e opshonnan pa SBO HBO i universidat den e anekso
Despues di e pregunta akí, e partisipante ta pasa pa pregunta 31
Pa un estudio online fultaim : ta un pregunta habrí.
Despues, e partisipante ta pasa pa pregunta 32 (nivel di enseñansa mas haltu ku el a kaba).
Si na pregunta 28 e persona a skohe 'kurso' komo kontesta, e siguiente pregunta ta bira:
30d Kiko ta e nòmber, nivel i direkshon di e kurso ku {0} ta sigui?
ta un pregunta habrí.
SO LOM (Leer-/opvoedingsmoeilijkheden/difikultat ku siñamentu/edukashon)
SO MLK (Moeilijk Lerende Kinderen/mucha ku difikultat pa siña)
SO ZMLK (Zeer Moeilijk Lerende Kinderen/mucha ku difikultat grave pa siña)
SO mytheel
SO tytheel
SO s/d/eh (ku desabilidat di oido, surdu òf ku difikultat grave pa papia òf ku idioma)
SO MOK (moeilijk opvoedbare kinderen/mucha difísil pa eduká)
7777 otro
Pa VSBO (algun ehèmpel ta Enseñansa Sekundario Vokashonal), lo bo haña e opshonnan:
VSBO PBL (praktisch basisgerichte leerweg)
VSBO PKL (praktisch kadergericht leerweg)
VSBO TKL (theoretisch kadergerichte leerweg)
7777 otro
Pa havo/vwo, bo ta haña e opshonnan:
HAVO (hoger algemeen voortgezet onderwijs)
VWO (voorbereidend wetenschappelijk onderwijs)
77777 otro
Pa SBO
SBO (enseñansa sekundario vokashonal) 1
SBO 2
SBO 3
SBO 4
7777 otro
Pa HBO òf mas haltu
HBO bachelor
HBO master
Universidat WO bachelor
Universidat master
PHD
7777 otro
Pa un estudio online fultaim : ta un pregunta habrí.
Despues di esaki, e partisipantenan di International School i enseñansa spesial ta pasa pa pregunta 31 tokante transporte
30c Kiko ta e programa/direkshon/sektor òf profil di e estudio ku {0} ta hasiendo?
Aki ta aparesé solamente e kontestanan ku ta posibel pa e skol skohí, i e kategoria 7777 Otro
Pa VSBO, e opshonnan ta:
Ekonomia (ECO)
Teknologia (Tech)
Kuido i Bienestar (Z&W)
77777 Otro ……..
Pa havo/vwo, nan ta:
Kultura i Komunidat (CM)
Ekonomia i Komunidat (EM)
Naturalesa i Salú (NG)
Naturalesa i Teknologia (NT)
7777 Otro ....
Por haña e opshonnan pa SBO HBO i universidat den e anekso
Despues di e pregunta akí, e partisipante ta pasa pa pregunta 31
Pa un estudio online fultaim : ta un pregunta habrí.
Despues, e partisipante ta pasa pa pregunta 32 (nivel di enseñansa mas haltu ku el a kaba).
Si na pregunta 28 e persona a skohe 'kurso' komo kontesta, e siguiente pregunta ta bira:
30d Kiko ta e nòmber, nivel i direkshon di e kurso ku {0} ta sigui?
ta un pregunta habrí.
31 Normalmente, kon {0} ta bai skol, e estudio òf e kurso?
32. Ki ta e nivel di estudio di mas haltu ku {0} a kaba hañando un diploma òf sertifikado? (Estudio di anochi tambe ta konta.)
32a Kiko ta e direkshon/spesialidat di e estudio akí?
32b. Unda a sigui e estudio akí?
33 A: {0} por lesa un karta òf korant?
Sí
Nò
No a kontestá
33 B {0} por skirbi un karta òf un nota? (sea na man òf riba kòmpiuter)
Sí
Nò
No a kontestá
34. “Na kas, kua ta e idioma òf idiomanan ku {0} ta papia mas tantu? (Por skohe te 3 opshon.);
- (Por skohe te 3 opshon.);
- papiamentu 0. chines
- ingles 0. portugues
- hulandes 0. hindi
0 spañó 0. otro
0 kreyòl franses ………………………………………


text:
- Ariën Rasmijn
Chubato den cashi
Un bululu formal riba social media ora cu mayornan a cuminsa keha riba presentacion pa scolnan basico di e obra teatral ‘E Cashi Magico’ na Cas di Cultura. E obra 100% local aki ta trata e tema di aceptacion y tin como mensahe na muchanan cu ta importante pa ta bo mes, cu hende por ta diferente y cu tin espacio pa diferente manera di biba. Den palabranan di Cas di Cultura: "E obra ta hibabo den e nucleo familiar di e personahe principal, cu ta un di tanto ehempel di ciglo 21. Daniel y su mamanan ta enfrenta y soluciona retonan hunto cu tin di haber cu 'bullying' na scol." Bo lo pensa cu lo no tin nada robes cu e topico aki, sinembargo, cierto mayornan y docentenan no tabata mucho di acuerdo cu hecho cu personahenan central den e storia ta un famia cu dos mama y un yiu. Segun nan lo no a duna notificacion di esaki di antemano, causando cu muchanan lo a haya nan mes exponi na homosexualidad. E mayornan concerni ta haya cu esaki no ta un topico cu nan lo kier pa nan yiu wordo exponi na dje y tin hasta cu ta kere cu lo trata di un complot pa indoctrina nan yiunan pa bira gay. Hasta World Health Organization, mainstream media y tur otro supuesto culpabelnan di e pandemia, vacuna, 5G y Great Reset a wordo hinca aden. Pasobra obviamente mundo kier pa bo yiunan daña nan mente y converti nan mes den transgender, homo cu lesbiana. Y dimes cu e plan diabolico ey lo mester wordo ehecuta via teatro, den cas di Cultura. Panico y histeria total riba Facebook. Pero si bo wak bon ken tur ta keha, ta hopi bisto cu ta trata di miembronan di e tantisimo misanan, sea e cultonan di diesmo of esun catolico. No cu esey riba su mes ta algo malo, pero ora nan uza e argumento falso di ‘ami ta respeta tur hende nan manera di biba, pero…’, siendo cu nan doctrina ta forsa nan pa haci lo contrario ta zona basta bashi y hipocrita. Hecho ta cu hopi di nan ta fingi di kier discuti abiertamente, te ora puntje yega paaltje y nan actitud te hasta ta bira represivo. Hopi biaha nan ta purba di aparenta di ta habri y moderno pero e laag di verf barata ey di baina ta wanta riba e frusto di nan dogma.
Lagami pone bon cla akinan cu mi ta di acuerdo cu cada mayor mester por dicidi kico nan yiu ta wak of no. E argumento cu no tur mucha ta cla pa cierto topico por ta valido, basta cu e ta sincero si y no un excusa pa no ofende bo amigonan gay y bo peluquero. Sea consistente, of a lo menos para pa bo homofobia. No bay impedi bo yiu di wak un obra cu ta propaga tolerancia anto abo mes ta bay wakun comedia den mesun Cas di Cultura den cual jokenan dobbel sinti y referencianan na adulterio ta skeiro di comienso te fin. Stop di scucha reggaeton tambe den auto cu bo muchanan. Stop di hinca bo yiunan den bikini cu make-up anto laga nan pose sugestivamente anto cu e mesun energia ey grita cu mester mata e mesun pedofielnan cu ta wak e picsnan di bo yiu cu bo ta post. Stop di defende hendenan den farandula cu ta conoci di ta core tras di menornan di edad y ta end up te hasta casando cu nan. Y abo mes tirando aroz riba nan panera un sokete ciego. E hipocrecia serka hopi ta cansami. Pero henter e bululu aki sigur tambe tin su parti alentador. Pasobra loke mas a resalta ta cuanto hendenan si a para defende ‘E Cashi Magico' y su intencion. Un cantidad grandi di hende riba nos isla si ta compronde pakico un mensahe asina ta importante pa muchanan wak y siña. Esey ta duna speransa. Aruba pa un of otro motibo semper tabatin un representacion fuerte di personanan LGBTQIA+ y mas y mas hobennan queer ta sali dilanti sin miedo of berguensa pa ken nan ta. Bo ta wak tambe con den nan grupo di edad pa grah parti nan ta wordo acepta tambe. Diferente di nan ta goza di fama y a lanta negoshi exitoso. Nan estilo di biba ta nan brand. Awo, esey lo kiermen cu na Aruba tin un nivel di aceptacion aceptabel, toch? Of nos tolerancia pa nos amigonan, famia, tastemakers y hende cu style den comunidad tin limite? Paso toch un holor di esey a bira obvio un biaha mas cu e discusion aki. Pa miedo di nan misanan, gobernantenan ainda no ta durf di legalisa pa personanan di mesun sexo casa, algo cu hasta na Cuba por haci awor danki na un referendum den cual un mayoria absoluto a bisa si na igualdad. Pero na Aruba nos ta laga un grupo intolerante sigui secuestra henter un comunidad. Pakico laga sernan humano, nos rumannan, primonan, tio cu tia, amigonan y tin biaha hasta mayornan pasa dolor asina. Nos comunidad ta uno den cual homber y muhe, hobennan y hende di edad, aparentemente mester sigui sufri den silencio. Pio ainda awor cu nos ta bibando den un epoca den cual masculinidad toxico ta wordo propaganda y bendi manera algo bon. E idea di e macho alpha, bendi pa profetanan falso manera Jordan Peterson, Joe Rogan y Anrdew Tate. Parse cu mas cu nunca nos mester di e mensahe di tolerancia, compasion y amor propio cu ‘E Cashi Magico’ ta propone. Un cos mi por bisabo: Mare nan tabatin E Cashi Magico ey tempo cu ami tabata mucha. E ora kizas lo tabatin menos bullying, depresion, suicidio, alcoholismo, adiccion, abuso di pareha cu yiu, rape, hende grandi skapa bibando un mentira completo pa apariencia…Pero ja, chubato crioyo nos ta .


text:
Fanatikonan di e ekipo di Bèlgika.
WILLEMSTAD—Deporte Vigilante i Buki Mundial, ketu bai ku abo komo fiel lektor na pechu, lo kompartí awe ku bo, gruponan F i G, di mundial Qatar 2022. Primeramente lo para ketu riba e ekiponan di Grupo F.
BÈLGIKA
E selekshon nashonal di Bèlgika ta den nan di 14 mundial, unda ku nan aña 2018 nan a logra e di 3 puesto, komo nan mihó prestashon den un mundial.
Tempu a kuminsá pèrta pa Kevin De Bruyne, Romelu Lukaku i Eden Hazard. E trinta plùs nan Dries Mertens, Jan Vertonghen, Toby Alderweireld i Axel Witsel tambe ta bayendo direkshon di penshun.
Qatar lo bai bira e último rosea di e generashon di oro aki ? For di 2018 e selekshon aki ta den e proménan riba lista di FIFA. Esaki ta parse e último chèns pa e generashon aki gana un premio grandi. Kuater aña pasá nan a kue bròns na Rusia i maske nan edat a subi, nan mester wòrdu kontá den e bon ekiponan na e mundial aki.
Si Kevin De Bruyne bin den e forma ku e ta demostrá na Manchester City, nan ta bai yega leu. Nan ta na mundial ku probablemente e mihó portero na mundu, Thibaut Courtois (Real Madrid). Ta spera ku Eden Hazard ta bin motivá mundial despues di e tempu difísil ku e la pasa aden pa leshon, miéntras ku Romelu Lukaku (Inter Milan), lo por yuda e ekipo, despues di no a lusi ku su ekipo nobo. Ámbos ta bin di un periodo difísil.
Definitivamente De Bruyne lo ta e hòmber pa eliminá si ke para e selekshon aki for di trempan. Nan ku Kroasia ta mustra for di seri den grupo F i no ta hasi diferensia ken sali promé òf di dos, paso ta sea Spaña òf Alemania ta warda. Panchi òf kandela.
CANADA
E selekshon di Canada lo bai ta den nan di 2 kampionato mundial, unda ku nan lo bai intentá na pasa e fase di grupo pa prome biaha.
Nan prome kampionato tabata na México‘86, klasifikando den e region di CONCACAF ku no ta esun di mas fuerte na mundu.
Den e grupo aki, e chèns di Canada ta práktikamente pa trata na saka un punto for di Maroko.
Pero nan a sorprendé tur hende klasifikando komo number un di nos region, riba e grandinan tradishonal di CONCACAF manera México i Merka. Ademas ku mas gol hinká i ménos gol kontra ku tur pais den e oktagonal final.
E éksito aki ta debí na algun atakante hóben berdaderamente talentoso. E promé ta Alphonso Davies ku normalmente ta hunga defensa lateral robes pa Bayern Munich, pero den selekshon kanades ta okupá un puesto den atake. E ta un talento èkstra ordinario i mundialmente ta wòrdu konsiderá den e bonnan di e generashon mas hóben i hasta tin hopi ta konsider’é e mihó defensa lateral robes na mundu.
E la nase di grandinan Liberiano den un kampamentu di refugiado na Ghana, paso su tata ku su mama a hui for di un guera sivil na Liberia i despues a imigrá pa Canada. Ku 16 aña e la debutá na 2017 den selekshon kanades kontra Kòrsou, wega ku Canada a gana 2-1, hasiendo e mesora e hungadó di mas hóben ku a yega di debutá pa Canada.
KROASIA
Ta trata aki di e selekshon supkampion di mundu, despues di a keda na di 2 puesto na anja 2018 i awor ta pará dilanti di nan di 6 mundial.
Kroasia tabata e sorpresa grandi kuater aña pasá, nan kualifikashon e biaha aki si a bai poko mas difísil i a keda pèrtá te final, ku Rusia mes komo nan kontrinkante.
Riba e último dia, nan a gana Rusia 1-0 i a sigurá nan partisipashon. Mirando e edat di esnan ku ta karga e selekshon aki, meskos ku Bèlgika, esaki por ta e ultimo gran presentashon di un generashon por lo pronto.
Téknika i rapides ta nan dos armanan, aparte ku e mentalidat ganadó di Modric ta kontagioso. Number un ku dos den e grupo aki, lo topa Spaña of Alemania, dos ekipo físikamente eksigente ku lo eksigí lo máksimo di e veteranonan di Kroasia.
MARÒKO
Selekshon di Maroko ta bai nan di 6 mundial, unda ku nan aña 1986 nan a alkansá oktavo final, komo e mihó prestashon den un kampionato mundial di futbòl.
Meskos ku na 2018 Maròko ta hasi akto di presensia na mundial. Nan problema di mas grandi tabata ku nan mihó hungadó Hakim Ziyech tabatin mas ku dos aña involukrá den un konflikto serio ku e entrenadó nashonal prosedente di Bosnia, Vahid Halilhodžić.
Tur kos ta indiká ku meskos ku na Rusia 2018 kaminda nan a kai afó trempan pèrdiendo ku Iran i Portugal i e empatando ku Spaña, atrobe nan permanensia lo ta kòrtiku.
Foto: (Maroko Fans)


text:
- Ariën Rasmijn
Wariruri
Un real estate ad ofreciendo benta di henter area di Wariruri a pone basta hende kima nan chip recientemente. Aparentemente poco hende tabata na altura cu e pida costa aki di alrededor di 11.000 m2 ta tereno eigendom cu ta pertenece na un famia local. E prijs cu nan ta pidi ta e bunita suma di 5 miyon florin. Ami mes ta corda for di mi tempo na Amigoe (RIP) cu miembronan di e famia tabata kier a sera entrada pa e tereno (pues cu e lugar aki tin doño no ta nada nobo), pero cu esaki na final no por a tuma lugar.
Hecho ta cu den ROPV e tereno aki a wordo destina como area di Natuur en Landschap, cual ta practicamente igual na Natuurgebied, cu e diferencia - importante - cu proteccion di e area aki no ta cay bou di e Natuurbeschermingsverordening cu por ehempel si ta conta pa e areanan cu ta cay bou maneho di Fundacion Parke Nacional Aruba. Esey kiermen por ehempel cu den area di Wariruri, contrario na por ehempel Miralamar, Spaans Lagoen of Bubaliplas, hendenan si por bay campa eynan durante Semana Santa (cu nan vergunning obviamente). Pesey tambe pa tanto aña por a tene competencia di bodyboarding eynan. Pa ambos Natuur en Landschap y Natuurgebied ta conta cu no mag di construi. Minister di Infrastructura sinembargo por haci cambionan den ROPV pero esaki formalmente no mag bay mas leu cu acomoda pa construccion di un edificio chikito cu funcion di research y educashon. Minister di Infrastructura sinembargo por cambia destinacion di e area si e kier. Esey a tuma lugar na Seroe Colorado, cu consecuencia cu awor ta construyendo Secrets eynan y tin kavelnan pa otro hotel y tambe vivienda den e area di Bachelor Beach.
Anto akinan e storia aki ta bira interesante. Den e ad, e real estate agent (anto esey mi ta touch un djis) ta bisa cu e tereno ta atractivo pasobra e lo ta un oportunidad excelente pa un projecto di resort. Mirando e destinacion actual di e tereno, bo lo puntra bo mes si acaso tin un intencion conoci caba di parti di gobierno pa pull un Benny y cambia destinacion. Mirando cu ta trata di e mesun persona cu gobierno a core for di Algemene Rekenkamer pa un coi loco, bo lo duda cu e real estate agent cu ta handle e listing aki tin e tipo di acceso y goodwill aki serca oficina di minister di Infrastructura, pero na Aruba tur cos ta posibel awendia. Pero tambe sin un cambio di bestemming lo por ta posibel pa construi na un lugar manera Wariruri. Segun mi a compronde anto. Aparentemente e mesun loophole cu ta haci cu hende por campa eynan por facilita pa un operador pone un pop-up resort temporario na Wariruri. Tipo di actividadnan aki na sitionan remoto y unico manera den desierto of North Pole ta sumamente popular y - ban ta honesto - sin duda lo ta un diversificacion pa Aruba su turismo y si esaki ta e intencion, mi ta bet bo cu esnan cu a firma permiso pa por opera algo asina lo uza esaki como argumento. Riba dje no ta asina tampoco cu Wariruri ta completamente aisla. ATV, UTV, tour di cabay ta pasa eynan tambe regularmente. Pues no ta strañami at all cu ta ofreciendo Wariruri na benta pa un suma cu un local nunca lo por afford.
Y mirando con nos - y akinan mi kiermen nos tur - a bende y ta bendiendo tereno y casnan cu lo por a bay na un famia local hoben (y cu local mi kiermen tur esnan cu ta biba na Aruba, sea ta Croes of De La Cruz of Kruizinga) na prijsnan ridiculo e lo no sorprendemi si otro pidanan di tereno den naturalesa cu ta eigendom lo ta next. No confundi si, mi problema no ta si e doñonan nobo lo ta stranhero. Pami tur hende cu di berdad ta stima nos isla ta welcome y Aruba su populacion ta asina bunitamente mezcla caba cu esey no mester ta algo pa discuti mes, pa no papia mes riba con nos maneho di estranheria ta uno atraza y racista. Mi problema ta cu hendenan cu no tin binding cu Aruba (distincion importante) ta haya chens pa adkiri propiedad pa inversion of pa pasa un paar di luna, causando prijsnan impagabel pa localnan. Y den e caso aki mas ainda mi problema ta cu un desesparacion pa pone mas peso caba riba nos naturalesa cu a pasa su carrying capacity pa loke ta turismo hopi aña pasa caba. Pues ta bale la pena pa tene un wowo skerpi riba posibel benta di e area di Wariruri, pasobra cu yegada di un resort di cualkier tipo na costa panort lo bin otro golpi mas pa nos recurso mas importante, nos naturalesa.


text:
MEGA PROYEKTO DI SIENSIA, INVESTIGASHON I EDUKASHON PA KÒRSOU
MINISTERIO KONSERNÍ DESAROYO EKONÓMIKO
MEGA PROYEKTO DI SIENSIA, INVESTIGASHON I EDUKASHON PA KÒRSOU
PUBLIKÁ RIBA 21 NOVÈMBER 2022
Willemstad- Djaweps último, dia 17 di novèmber 2022, Minister di Desaroyo Ekonómiko, sr. Ruisandro Cijntje huntu ku Promé Minister sr. Gilmar Pisas i Minister di Salubridat Públiko, Medio Ambiente i Naturalesa, sra Dorothy Pietersz-Janga, a tene un enkuentro sumamente interesante ku ingeniero i sientífikonan internashonal riba un mega proyekto ku ta karga e nòmber Proteus. Proteus lo ta un laboratorio bou di laman ku lo fungi komo sentro di investigashon i siensia pa mundu. Kòrsou a keda selektá pa establesé e mega proyekto akí pa motibu ku, kontrali na otro partinan di Karibe, nos ta e úniko sitio kaminda koralnan ta keda desaroyá i sprùit di forma natural. Pues esaki ta hasi Kòrsou úniko pa establesé e stashon nóutiko akí. Ta spera di por finalisá Proteus pa aña 2026 den área di Fuik i esaki lo bira un fuente di desaroyo di siensia, investigashon i edukashon ku lo atraé un tipo di turismo nobo pa nos pais, kual ta turismo di siensia.
E grupo di sientífiko i ingenieronan ku ta di bishita na Kòrsou den kuadro di e megaproyekto akí, ta enkabesá pa sr. Fabian Cousteau kende ta nietu di e legendario oseanógrafo Jacques Costeau. E bishita a keda hasí posibel pa medio di CINEX i e intenshon ta pa huntu ku Gobièrnu di Kòrsou traha huntu pa Proteus por ta un éksito.
Ministerio di Desaroyo Ekonómiko (MEO) tin e afan pa diversifiká Kòrsou su ekonomia mas tantu posibel, reforsá pilánan ekonómiko nobo i atraé invershonnan di impakto pa Kòrsou. Den e Strategia Nashonal pa Ekshportashon di Kòrsou (NES), ku awor akí ta den implementashon dor di MEO, por tuma nota ku pa por logra esaki ta pone atenshon entre otro riba e Sektor di ‘Blue Bio Economy’. Atenshon riba e sektor akí ta nifiká, ku nos ke hasi uso entre otro di e rikesa di nos naturalesa i nos laman komo fuente di desaroyo duradero i bienestar pa Kòrsou. Apesar di kambionan klimatológiko i kalentamentu di oséano durante e último tempunan, Kòrsou a logra di por protegá parti di nos lamannan i asina garantisá ku koralnan ta keda reprodusí i piskánan tin un ekosistema salú pa sigui brui. Un balorashon di Wait Institute di nos koral ta ilustrá ku nan ta generá USD 400 mion pa aña komo atrakshon turístiko. Si nos no kuida nan i protehá nos naturalesa, nos ta pèrdè e entrada aki. Mirando e balor di nos laman i koralnan, esaki por fungi komo fuente di desaroyo duradero pa Kòrsou den proyektonan manera Proteus, pero tambe atrakshonan manera buseo, peska i turismo di playa.
Durante e kombersashonnan ku Sr. Costeau, el a felisitá Kòrsou pa ta un pionero den Karibe pa ku desaroyo di un plan konkreto pa diversifiká nos ekonomia via di p.e nos laman.
Den e kombersashon akí, Minister Cijntje a enfatisá na Sr. Costeau ku e mega proyekto akí ta sumamente balioso pa nos ekonomia i ku esaki ta pone nos un paso mas serka di un desaroyo ekonómiko duradero pa Kòrsou. E plan di sr. Costeau ta, pa start e mega proyekto Proteus na aña 2026, sinembargo Minister Cijntje a indiká ku di su parti e lo hasi tur loke ta na su alkanse pa for di 2025 Proteus keda kla i sr. Costeau a aseptá e reto akí!


text: Oranjestad – Dangui Oduber parlamentario pa partido Mep ta bisa cu siman e la denuncia e asfalt gate di partido AVP,placa di pueblo fondonan publico a wordo husa na un evento di himno y bandera di partido AVP unda D.O.W a drecha henter un area specialmente pa un careda di Go Cart. Oduber ta sigi splica cu awor e pregunta ta cu si ta go Cart Sr.Prome Ministro kier a core un sonjo di dje pa bira realidad,tin un pista profesional na Busiri,pakiko no a hasi e evento aki ajanan. Pakiko a escoge pa husa fondonan publico,placa di pueblo specialmente pa e careda di Go Cart aki. Siman cu a pasa nos a ricibi mas informacion segun Sr.Oduber y a tuma nota tambe di un declaracion di parlamentario Marlon Sneek di Avp uno hopi swak y uno hopi lamentabel tambe unda di hasi su trabow y hasi pregunta na e ministro y cuestiona e asunto aki a escoge pa bay defende algo cu e no por a defende. Sr.Dangui Oduber ta sigi amplia via nos Player :


text:
E deporte di BMX a mira accion awe den Weganan CAC
Feddison ta logra termina na un di 4to lugar
E deporte di BMX a mira accion awe den Weganan CAC, caminda nos tin e ciclista Feddison Flanders representando Aruba.
E careda nan a inicia pa 9’or di mainta, na unda Flanders mester a core den tres careda pa asina busca su clasificacion pa e fase final. Den su prome careda a keda na di tercer puesto, di dos careda di 2do lugar y e ultimo careda ta caba na di 3er lugar y asina logra un posicion den e final.
Den e final Feddison a competi cu atleta nan Elite di nan pais. Entre otro Colombia y Venezuela cu ta dos pais grandi den e disciplina di BMX.
E careda tabata uno bastante sera, caminda na inicio e dos ciclista di Colombia a sali di salida 2 y 6 respectivamente y Flanders na di 4. Den e salida e atleta nan aki a sera Flanders y tuma delanteria. A keda bataya t’e final y toch ta keda cortico di e podium pa 1.674 seconde di e prome lugar y .423 miliseconde di e tercer puesto.
Sigur un gran actuacion di Flanders cu awor ta pone su mira riba e Panamericano cu ta tuma lugar otro anja na Lima, Peru.


text:
Algun siman atras por a tuma nota di e fenomeno di Sargassum, conoci como yerb’i lama, zeewier y seaweed, a acerca nos costanan. E frecuencia di presencia di Sargassum a cuminsa bira mas bisto na aña 2011 den Caribe. E por haci impacto riba e recurso maritimo, piscamento, bunitesa di beachnan como tambe riba turismo. Despues na aña 2014 y na 2015 un biaha mas e Yerb’i Lama (Sargassum) a acerca paisnan den Caribe.
Pa medio di e relato aki Departamento di Naturalesa y Medio Ambiente (DNM) ta informa pueblo di Aruba con tin pensa pa atende cu e fenomeno aki en caso e yega costanan unda tin beachnan publico. Ta recorda un y tur cu actualmente ta trata di e Yerb’i lama solamente na costa Noord di Aruba na unda mayoria biaha no ta tuma accion como cu e ta un fenomeno natural y e organismo aki no tin niun efecto riba salud di hende. Tampoco e tin mucho impacto negativo riba e producto turistico cu nos ta brinda. Kico ta Sargassum?
Pelagic Sargassum ta un alga color bruin, cu ta flota liber den oceano y nunca ta pega na fondo di lama y nan ta forma manera matnan di yerba bruin den lama. E yerba aki ta hay’e den oceano Atlantico den e asina yama Sargasso Sea. Sargassum ta move cu e coriente di lama, y ta dificil pero no imposibel pa sigui su movecion. E sargassum ta di sumo importancia pa especienan migratorio y ta habitat pa un total di 120 especie di pisca y 120 otro especie. E ta forma un habitat pa criadero di pisca y ta forma proteccion y ta duna cuminda na especienan cu ta na peliger manera e turtuga.
Den cua scenario Aruba lo haci algo pa loke ta trata presencia di Sargassum?
(*)Scenario 1, situacion actual caminda cu solamente e costa noord di Aruba ta afecta y e areanan di beachnan publico no ta afecta. Gobierno den un acuerdo durante reunion cu Rampenbureau na 2018, a bay di acuerdo cu lo no haci e area aki limpi como cu e ta un fenomeno natural y a opta pa laga naturalesa regenera su mes.
(*)Scenario 2. Si Sargassum yega beachnan na Arashi, Palm Beach, Eagle Beach, Baby Beach & Rodgers Beach. Den e caso aki e departamentonan gubernamental a bay di acuerdo cu lo bay over na haci e areanan menciona limpi y ta conta cu cooperacion di organisacionnan priva y publico.
Sargassum ta un fenomeno natural y tin un rol den e parti di nutricion di nos beachnan. E ta hunga un rol importante den e stabilidad di nos costanan. E parhanan di costa tambe ta depende di e nutricion/cuminda cu ta bin den e sargassum. Claramente cu si laga e yerbanan aki riba costa e lo tin un holor manera putri cu hende sa haya fastioso. Tambe e ta un molester ora di landa. Mester recorda un y tur cu e ta un molester temporal y cu e manera mas simpel pa trata cu sargassum ta pa lag’e y eventualmente lama mes lo bay cune. Asina lo no tin mester di heavy equipment ni harkmento na costa, cu tur consecuencia cu esaki ta trece cune pa nos naturalesa.
DNM ta encurasha un y tur pa carga pasenshi cu e presencia di e Sargassum. Ta recomenda pa landa caminda no tin e yerba. No ta un opcion pa haci esaki limpi si no tin un anuncio publico door di Bureau Rampenbestrijding (BRA).
Nos ta suplica pa no kita e yerba como cu haciendo esaki ta acelera e proceso di erosion di nos beachnan. Kitando e yerba ta haci mas daño cu bon. No aplica ningun tipo di producto ariba e yerba. No uza ningun tipo di mashin of heavy equipment riba nos beachnan.
Mester tolera e presencia di e yerbanan mientras cu naturalesa ta regenera nos beachnan y santonan blanco. Ora nos compronde e acto di naturalesa aki, ta mas facil comunica esaki na nos bishitantenan.
E decision pa no interveni of stroba e proceso di naturalesa ta cuadra cu e acuerdonan estableci mundialmente durante un reunion internacional pa establece Sustainable Development Goals (SDG), metanan cu ta sostene un desaroyo sostenibel. SDG#13, SDG #14, SDG#15 ta algun di e metanan mundial pa desaroyo sostenibel relaciona cu best management practices pa cu e conocemento y fluho di Saragassum. Den e caso cu tin areanan di costa Zuid unda tin beachnan publico y sargassum a yega un cantidad di 3 cm halto, por haci un melding via DNM of BRA.


text:
Di publica un planta ku Foto i números di telefon
Its den liña ku chikitu Mas grandi di e region Di lex pa grave i Kultural di comunicacionBúskeda gratis sin registro.
Di publica un planta ku Foto i números di telefon
Its den liña ku chikitu Mas grandi di e region Di lex pa grave i Kultural di comunicacion. Búskeda gratis sin registro.
Biba na alemania, aña controla
Ta bai fini, ta e yiu mas grandi bo ta alemaniaMore no ta bai hasi. Mi ta guitara tablet relacionnan coral ku e hòmber na e communication i e entrenamentu. un hende di edat, serio, mi no alonso, independiente, pa primogénito no formador, riba nan por keda konfia den e situacion difísil, no cuenta di inteligensia, bo ta algu ta kompartí ku mi. Un hende pa un relashon grave mi por stima mi tin un monton di alabansanan ku e mesun un convenience. I mi kachó nenga. Solamente ku hende ku alemania, contamento di embargo ta di kilometer. Bai e persona caucásico por fabor, no tin malesa. Tiki castaño, sin malu habits.
Su bon kustumber refer: e karga pa diadomingo ta pasa despues di ora na skverike di e, ku partisipashon na promocion di calidad, e menos un biaha pa siman.
Pa investigá skirbi su dat di kontakto. E homber di revés. Bibu e sentimentu i e emocion, ta biba di awe i e awor, e amor di bida pa tur su canada. mi ta guitara sa di un hòmber ku tabata ku ta ken a papia, i e tempu pa pasa, manera di proverbio i na di tristesa, den e lus.
Tin tabatin su mes negoshi, ta biba den e mes parlamento
Tin un amigu i konosí ku esnan ku ta pasa kasi tur mi tempu liber.
Ma bai biaha tin kambio di humor, ora mi ta tristu i kier ta den lus, ta un lugá trankil.
Mi ta kere ku e ta normal, pasobra kada persona ta bin aki momento. Mi ta gusta tur loke ta bon i positivo i ora mi ta mi ta sali chikitu problema, semper ta trahando pa haña den nan aspekto positivo. ku e bon, fuerte, onorabel, responsabel, compromiso, ku konosemento di humor, dispuesto, seif, salario, atenshon, fiel, habri, social, spiritual, un homber Normal, un homber kapas pa stima i respetá di e muher, interesante eternamente i entrenamentu, pa e amor i un relashon grave riba e futuro. Mi femenino, bon, fiel, eksperensia. No ta soportá pa palabranan bashí i den e promesanan ta loke e por espasionan. Den otro ta sosial i ta un fiel.
Haltu no ta gòrdá, mi ta kere ku enkuanto.
Mi ta di mas chikitu ku su aña. Ku konosemento di humor. Shon di e bestianan. Bintidos di e página den its den liña ku e muhénan di alemania. Aki bo por deskargá di forma gratis sin registro wak e perfil di e muhénan di tur e pais. Sinembargo, despues di registrashon, bo ta risibí e acceso na communication ku e muhé i mucha, no solamente den alemania, sino tambe di otro tera di mundu. Si bo ta deseá sa, haña e amor, hasi nobo amigunan, di amigu, den e di dos mitar di nos lugá di its bai e ta spera di bo.
Biba na alemania, aña controla
Ta bai fini, ta e yiu mas grandi bo ta alemaniaMore no ta bai hasi. Mi ta guitara tablet relacionnan coral ku e hòmber na e communication i e entrenamentu. Mi skohe e ta masha simpel, trankil i fiel buska ta un muhé na un relashon grave i di kreashon di fuerte i unidat famia solamente un relashon grave ma lamentabel e aña aki mi tabatin un impakto si un hende interesante skirbi lo contado di konosé un hende di edat, serio, mi no alonso, independiente, pa primogénito no formador, riba nan por keda konfia den e situacion difísil, no cuenta di inteligensia, bo ta algu ta kompartí ku mi. Un hende pa un relashon grave mi por stima mi tin un monton di alabansanan ku e mesun un convenience. I mi kachó nenga. Solamente ku hende ku alemania, contamento di embargo ta di kilometer. Bai e persona caucásico por fabor, no tin malesa. E mucha di aparensia agradabel, no material i di e problema jurídicos, SIN MUCHANAN, pa amistat i ta obligatorio pa un relashon grave i den futuro, pa susto, pa krea un famia di alemania. E mundu ta yen di bunita pa mi.
Mi bida ainda mester.
Tin tabatin su mes negoshi, ta biba den e mes parlamento
No mucha, ma ta konvensí ku ainda ta bin na mi, mi PRIMARIA. Buska danki, VARIDA, riba e poblashon i riba internet, mas ku ta e lugá kaminda, esta, e ta bisa, e lus blanku. no kuarenta aña di edat, te un kresementu, e yen di complexen, no fumo, biba para biaha, divorsio, e muchanan no. Otro sinku aña ta biba na, alemania. Di karakter trankil, ekilibrio, fiel, cariño ta buska di un muhé na un relashon grave. Tiki castaño, sin malu habits. Su bon kustumber refer: e karga pa diadomingo ta pasa despues di ora na skverike di e, por partisipá den promocion aktividat den menos un biaha pa siman. Pa investigá skirbi su dat di kontakto. E homber di revés. Bibu e sentimentu i e emocion, ta biba di awe i e awor, e amor di bida pa tur su.
Bon, ma vulnerabel.
Solitario i apsolutamente liber persona.
Mi ta guitara formá un famia, stima i ta stima. Oro hopi di su yiu. mi ta guitara sa di un hòmber ku tabata ku ta ken a papia, i e tempu pa pasa, manera di proverbio i na di tristesa, den e lus. Bintidos di e página den its den liña di alemania. Aki bo por deskargá di forma gratis sin registro wak e perfil di e usuario di tur e pais. Sinembargo, despues di registrashon, bo ta risibí e acceso na di communicacion ku e personanan, no solamente den alemania, sino tambe di otro tera di mundu. Si bo ta deseá sa, haña e amor, hasi nobo amigunan, di amigu, den e di dos mitar di nos lugá, ta kita ku ta spera.
Tablón di anuncia ku foto I números di telefon
Its den liña ku chikitu Un poko mas grandi riba E repúblika di kasa, grave I kultural di comunicacionBúskeda gratis sin registro.
Di publica un planta ku Foto i números di telefon
Its den liña ku chikitu Un poko mas grandi riba E repúblika di kasa, grave I kultural di comunicacion. Búskeda gratis sin registro.


text:
Meghan Markle y prins Harry a dicidi di ‘kibra e silencio’ den un entrevista hopi relevador y cu a resulta mas impactante cu hopi a spera, den cual e golpinan cu e ex-actriz y incluso e prins a dal na House of Windsor, por pone un precedente cu ta bay haci historia, algo cu ni prinses Diana a logra. Loke a ser bisa durante e dos oranan pa e pareha ta laga bon cla cu e famia real britanico no a cambia su forma di actua desde nan origen, algo cu no por cuestiona: e corona ta mas halto cu e interesnan personal, aunke si ta trata di nan propio famia.
E yiu di ‘Lady Di’ a bisa cu semper e lo stima su tata, pero tabatin hopi dolor y cu e lo continua haci un prioridad pa sana nan relacion. Un di e momentonan dificil pa Harry ta ora el a comparti, cu si no tabata pa Meghan, e lo no a scapa y cu su ruman y su tata ta ‘atrapa’, y cu nan no por sali y ta sinti compasion pa nan. Meghan a confesa cu tabata existi preocupacion di un miembro di e famia real pa e color di cuero di su yiu, Archie Harrison. Harry a confirma cu e comentario tabata na principio di e embaraso di su casa y a indica cu nunca e lo bay comparti e combersacion ey, cu e no ta sinti comodo papiando di esey. Mientras awe mainta Oprah Winfrey a confirma cu no ta ni Reina Elizabeth ni Duke di Edinburgh, ken a haci e comentario aki. Esey ta loke e prins Harry a bise mientras nan no tabata grabando.
Un otro bom cu Meghan a los tabata momento cu el a revela cu ta su cuña ta esun cu a pone yora algun dia prome di su enlace na 2018, y no net robes manera a ser bisa. Un comentario cu a afecta Meghan su sentimento, tabata algo tocante e shimis di e bruidmeisjes, parce cu Kate Middleton no a gusta. Meghan a comenta cu e siman di e bruid tabata hopi duro, y Kate tabata disgusta pa algo, pero el a disculpa y trece flor cu un nota pa disculpa su mes. Aunke Meghan a bisa cu el a perdone di curason, toch el a haci dolor pa mira cu e storia a filtra den prensa y cu a lag’e mustra e malo di e pelicula. Loke tabata dificil pa e supera cu nan a culp’e pa algo cu e no a haci, pero cu a pasa cu ne. Meghan a bisa cu e lo a prefera cu Kate por a coregi e informacion ey, pero tambe e ta consciente cu kisas nan no a lag’e hacie.
Cu lagrima na wowo e dukesa a bisa Oprah Winfrey cu e stress di su rol a bira asina malo, cu el a sinti suicidio como e resultado di tanto presion cu e tabata bou di dje. E no tabata kier ta mas na bida, un pensamento hopi real, constante y espantoso. El a bisa cu e no tabata kier a bisa Harry na comienso door di perdida cu el a sufri como resultado di e morto di su mama, pero el a hacie y el a apoy’e. Meghan a bisa cu el a roga un senior member di e realesa pa dune asistencia pa haya ayudo pa su problema di salud mental, pero nan a lage ta sufri su so. E duke di Sussex a revela cu si el a wak ‘The Crown’, y a confirma cu el a distancia di su tata, prins Charles, despues di ‘’Megxit’, ya cu el a stop di contesta su yamadanan. Entre tur e revelacionnan durante e entrevista polemico aki, un bunita noticia a keda comparti cu Meghan y Harry ta sperando un yiu muhe.
E corant mas bendi di Alemania, Bild, a publica e storia di Harry y Meghan riba front di nan website y a skirbi cu e entrevista tabata pio di loke e miembronan di realesa a spera. E tabata e entrevista di aña. Loke e pareha a revela den e talk show di Oprah Winfrey ta dificil pa supera pa su explosividad. E corant suizo, Blick, a bisa cu Harry y Meghan a describi e bida den e famia real britanico asina espantoso, cu scapando ta e unico forma pa sobrevivi. Un experto, Flavia Schlittler, a bisa den un video online di Blick, cu e acusacionnan di racismo tabata un declaracion di guera contra e famia real. El a describi e entrevista como e pio cu por a pasa e famia real, mientras cu Blick a señala con e otro miembronan di realesa a demostra di a ignora esaki.


text: Secretario General di MEP a splica cu Gabinete Wever-Croes II ta cumpliendo aunke den temponan sumamente dificil cu retonan grandi nos dilanti. MEP semper a para pa pueblo. Desde e lucha di Status Aparte MEP tabata y ta e partido cu e percura pa e ciudadano ta central. No ta pornada bou Liderazgo di fundador di partido MEP e architect, constructor y realisador di nos Status Aparte Betico Croes semper a para pa e homber humilde esta pa e hende ta central. Percura pa nos conciudadanonan por tin un miho mañan. No ta pornada a lucha pa nos Status Aparte. No ta pornada a scoge un Himno na 1976 cu e bunita palabranan aden ‘nos baranca tan stima, nos amor p’abo t’asina grandi cu n’tin nada pa kibr’e! ¡cu’n tin nada pa kibr’e!’ Pues e vision desde cu a lanta MEP banda di lucha pa nos Status Aparte ta pa siña stima bo isla y traha pa por tin un miho Aruba pa nos conciudadanonan. E mesun amor, pasion y virtud a wordo inculca den tur lidernan di MEP. Esaki a wordo traspasa pa Nel Oduber kende 25 aña a lidera MEP y a lucha pa Aruba. Despues a traspasa esaki pa nos actual lider y Prome Minister di pais Aruba Evelyn Wever-Croes. Desde januari 2023 un total di 36.161 conciudadano no lo paga entrada riba impuesto (loonbelasting) mas na Aruba. A logra esaki door di subi e entrada liber di impuesto di Afl.28.861 pa Afl.30.000, – pa aña. Esaki a trece cune cu desde januari 2023 un total di 36.161 ciudadano no lo mester paga loonbelasting mas. Esaki ta representa 60% di nos forsa laboral. Esaki ta muestra di un ahustacion “HUSTO” y un gobierno cu ta goberna cu oido pa e dolor di pueblo y asina logra laga mas hende cu mas placa den nan cartera. Danki Gabinete Wever – Croes II, danki Minister di Finansa y Cultura y henter e ekipo cu a traha incansabel riba e temanan aki y sigur un Ministerraad cu ta tuma decisionnan na fabor di comunidad. Sigur esaki ta un # BonNoticia!


text:
E no ta un secreto cu na januari 2022 ora cu EpEa bin resorta bek bou di Ministerio di Labor, unda cu semper el a resorta desde su fundacionna aña 1986, a bin encontra un EpE hopi debilita, despues di 36 aña di existencia.
Minister Glenbert Croes, un biaha mas ta reteirasu reconocimento na FEPA y e 4 empleadonan di EpE cu a keda kere den EpE y a haci tur loke ta na nan alcanse, riba forsa y esfuerso propio, pa mantene EpE habri.
Nos a bin encontra un EpE sin telefon y sin internet. Wayanan di instalacion di IT, internet y telefon corta. Un EpE sin su inboedel cual a wordo regala na un cantidad di scolnan lagandoEpE sin nada. Danki na FEPA cu a haci inversion den EpE, segun su forsa tambe, cu e departamento aki por a keda existi boucondicionnan hopi limita.
Awo 4 luna despues, nos tin un Enseñansa pa Empleo reenforsa, contando cu e total apoyo di Minister Glenbert Croes y su bureau. Mientrastanto nos a logra pa EpE por haya su telefon bekden servicio nr. 5825662. Tambe nos a lograreactiva y actualisa e website cu tawww.epearuba.com. Ainda nos ta purbando pa recobra e pagina di Facebook. Pa cu esaki nos ta den proceso cu nos departamento huridico paconseha nos. Tambe nos a logra pa EpE por hayasu POS bek pa cursistanan por haci pago cu ATM. IT di Bureau conhuntamente cu otrocoleganan a reinstala tur computer y tambe ta percurando pa e infrastructura pa por reconectaEpE bek riba internet.
Djis pa duna un ehempel di mas avansenantumando luga, si na 2021 EpE a genera AWG 2925,- na cursonan ofreci, ya den e prome 4 lunanan di aña 2022, desde cu e ta resorta bou di Minister Glenbert Croes, EpE a genera un total di AWG 82.373,02 na cursonan ofreci.
Cu pasonan lento pero aplastante ta hibando EpEe proximo nivel. E departamento cu ta crucial pa recapacitacion di nos hendenan conforme e demandanan nobo di nos mercado laboral.


text:
Den e ultimo lunanan Departamento di Naturalesa y Medio Ambiente (DNM) conhuntamente cu Ministerio di Desaroyo Teritorial, Infastructura y Medio Ambiente a dialoga ariba ubicacion di oficinanan di DNM ya cu e localidad actual no ta acomoda e fluho di trabou, y e crecemento dinamico den responsabilidad di DNM.
E ta un honor pa DNM ubica su mes na unda antes tawata Uncle Louis Store. E localidad maneha pa Stichting Monumentenfonds ( SMFA) tin su beneficionan. SMFA como propietario di edificio lo percura pa restaura e monumento debidamente, pero tambe ta garantisa un mantencion apropia p’e edificio door di crea un plan di mantencion cu e mesun structura cu ta implementa na e otro monumentonan cu ta propiedad di SMFA. Asina nan ta garantisa cu e propiedad ta keda den bon condicion. Nos departamento ta na fabor di preservacion di nos herencia cultural tangibel y tambe intangibel.
Den cuadro di inovacion, DNM a haci algun peticion pa cu e structura parti paden, unda DNM lo favorece e concepto di oficina habri “open space offices”. A reuni cu staff di DNM pa presenta e concepto y a duna e staff tempo pa analis’e pa despues bay bek n’e arkitecto cu tur sugeriencia pa wak kico por y kico no.
DNM ta contento cu Monumenten fonds a tene cuenta cu locual DNM ta para p’e, pa loke ta trata aspectonan duradero manera: solar panels, water catchment system, LED lights, green wall y inverters. Si tur cos bay segun plan, DNM lo ta ubica den su localidad nobo na aña 2020. Mientrastanto, nos lo sigui duna servicio for di Bernhardstraat 75, Sanicolas.


text:
Pronóstiko di tempu pa Kòrsou i bisindario bálido te djamars mainta 06:00 o.l., 21 di sèptèmber 2021.
Pronóstiko
Pronóstiko di tempu pa Kòrsou i bisindario bálido te djamars mainta 06:00 o.l., 21 di sèptèmber 2021.
Kompilá: djaluna 20 di sèptèmber 2021, 05:00 o.l. (09:00 UTC).
Tempu: Por lo general levemente nublá i lo bira un dia basta kaloroso un bes mas.
Temperatura máksimo lo alkansá 33ºC i temperatura mínimo 27ºC.
Solo ta sali 06:25 i ta baha 18:33 o.l.
Bientu: Generalmente for di ost i moderá; forsa 3 te 4 (11 te 30 km/ora, 7 te 16 nudo). De bes en kuando basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Aire relativamente seku lo sigui pasa riba nos region limitando formashon di nubia ku por produsí áwaseru. Mas aleu, den transkurso di djamars mardugá i mainta, kondishon atmosfériko lo bira un poko mas na fabor pa desaroyo di nubia i áwaseru riba e teritorio lokal.
Kondishon di laman: Trankil ku altura di ola entre 0.5 i 1 meter (2 pa 4 pia).
Sistemanan signifikante di wer tropikal: Na e momento aki tin dos tormenta tropikal aktivo riba oséano Atlántiko, di kua tormenta tropikal Peter ta esun di mas serka di área Karibense na e momento aki. E tormenta aki ta ubiká awe mainta djis nortost di islanan ariba i lo sigui move den direkshon nortwèst, kedando na un distansia salvo di e islanan Karibense.
Fenómeno spesial: Ningun.
Perspektiva te djárason mainta: Shelu lo varia den kantidat di nubia i lo tin un mihó chèns pa algu di awa kai den oranan di mardugá i mainta.
Meteorólogo: Correa.


text:
Digicel aktivo durante World Cleanup Day 2021
Digicel aktivo durante World Cleanup Day 2021
WILLEMSTAD: Djasabra último Digicel a duna su aporte na World Cleanup Day pa di 6 aña konsekutivo. Un grupo di empleado i ‘influencer’ di Digicel, entre nan DiboD, DJ Menasa, Aemy Nia Felis i Taixa a pone man na obra i limpia Sint Jacobs, Muizenberg. Di akuerdo ku sifranan lokal, mas ku 2,400 boluntario a partisipá na e mainta di limpiesa repartí den 95 lokashon, rekohiendo 300 mil kilo di sushi. Digicel ta kontentu di por a forma parti di e movementu aki! Diony Eduarda Marketing Executive ta komentá: “Di e manera aki Digicel ta sigui kumpli ku su responsabilidat sosial komo empresa i mas ainda mirando e desafionan ambiental ku tin rònt mundu. Ta importante pa komo siudadano di Kòrsou nos hasi nos máksimo esfuerso pa resistí tentashon pa benta sushi pafó di outo, kantu di kaminda i krea lèntfilnan ilegal den bario. E ta tuma un komunidat konsiente i responsabel pa e kambio aki tuma lugá.” Riba imágennan athunto un impreshon di e tim di Digicel den akshon durante World Cleanup Day 2021.


text:
Marlène Angela Pieternella
Yunan, ñietunan, rumannan i demas famia di:
Marlène Angela Pieternella
*09 Yanuari 1937 †12 September 2022
Kier a yama tur ku di un forma of otro a kompaña nos den e momentunan difisil, tantu na Hulanda komo na Korsou.
Boso atenshon tabata un gran konsuelo pa nos.
Nos ke yama boso tur danki di kurason.
Nos kier a invita bo(so) na un santu sakrifisio di misa pa deskanso di alma di nos kerida Marlène, kual lo tuma luga Djasabra, 1 di Oktober 2022 na Misa di Sta. Maria pa 7or di anochi.
Por fabor asepta esaki komo un invitashon personal.


text:
ORANJESTAD,Aruba
Parlamentario Alan Howell a mustra preocupacion pa loke ta trata e atraconan cu a bin ta tumando lugar riba nos isla. Den cuadro di su preocupacion pa haya sa con Ministerio di Husticia ta atendiendo e situacion aki y tambe pa haya informacion di e cantidad di detencionnan realisa y e pasonan tuma pa prevencion, pa medio di Presidente di Parlamento, el a pidi pa Minister Andin Bikker acudi na Parlamento pa un vragenuur.
Howell ta indica cu atraco arma riba nos ciudadanonan y turistanan ta inaceptabel. E tipo di crimennan aki cu ta wordo considera como ‘high impact crimes’, ta trece insiguridad y panico den pueblo. E ta remarca si cu Atraco Team ta trahando incansablemente riba e diferente casonan y ta solucionando mayoria tambe. “Pa tal motibo mi a haci uzo di mi derecho como parlamentario pa yama Minister di Husticia aden pa bin Parlamento y duna cuenta di su maneho den un asina yama “Vragenuur”.
Esaki ta e preguntanan realisa door di parlamentario Alan Howell na Minister di Husticia y cual lo wordo contesta diabierna awo pa 11or di mainta durante e vragenuur den Parlamento.
- Di november 2019 pa januari cuanto atraco a tuma lugar riba Pais Aruba?
- Cuanto di e atraconan aki a wordo soluciona?
- Cual ta e nacionalidad di esnan cu ta cometiendo e atraconan riba nos isla?
- Den caso cu ta trata di extranheronan, minister por a contempla pasonan specifico pa haya un solucion sostenibel y efectivo pa cu e malhechornan aki?
- Cuanto di esakinan a wordo trata den corte caba?
- Cual ta e castigo cu a wordo exigi pa cada un di e casonan aki?
- Cual ta e pasonan cu a wordo tuma pa preveni mas atraco?
- Teniendo na cuenta cu turismo ta nos pilar economico, ki pasonan adicional a wordo tuma pa preveni atraconan den e area turistico?
- Hotelnan, joyerianan, banconan y otro negoshinan vunerabel a wordo poni na haltura y conseha pa tuma extra precaucion di nan parti tambe?
- Departamento di Atraco Team tin suficiente material y personal?
- Si e respuesta na e pregunta anterior ta negativo, cual ta e pasonan cu ta wordo tuma pa haya un solucion duradero pa cu e situacion aki?
- Con Parlamento por contribui na logra un solucion sostenibel?


text:
Departamento di Obra Publico ta informa pueblo di Aruba en general y specialmente nos automobilistanan cu ta haci uso di e caminda di Zeewijk cu lo bay cera e caminda pa asina nos cuminsa cu trabounan preparativo pa despues nos asfalta.
Trabounan preparativo lo cuminsa mayan dialuna 15 di maart 2021 te cu diaranson dia 17 di maart 2021 y asfaltamento lo tuma lugar dialuna dia 22 di maart 2021.E caminda cu lo wordo asfalta lo ta di Zeewijk #2-11C -13Ruta alternativa lo keda indica cu baricadanan y borchinan di aviso y e orario di ceramento lo ta di 8’or di mainta pa 4’or di atardi.
En conexion cu e trabounan menciona Departamento di Obra Publico ta pidi pa tene cuenta cu e inconveniencianan cu lo por surgi pa cual nos ta pidi nos disculpa.Por fabor tene cuenta


text:
Proyekto di selekshon
Na 2017 a kuminsá ku un proyekto di selekshon ekstenso. Denter di un periodo di dos aña, un tim di sinku profeshonal di selekshon eksperensiá, a selektá e archivonan gubernamental di añanan 1939 pa 2010, ku tabata wardá na depósito na Big One (Gosieweg). E idea ta pa e volúmen di archivo gubernamental ekivalente na dos kilometer largu, baha te ku un 10 pa 15% i pa traspasá e dokumentonan histórikamente balioso di manera inventarisá pa Archivo Nashonal. Finalmente e dokumentonan aki ta bira disponibel pa abo, e bishitante. Esaki ta nifiká un adelanto enorme pa nos servisio na kliente. Di 1969 te ku resientemente Archivo Nashonal a pone solamente archivonan di gobièrnu di te aña 1939 na disposishon di públiko. Aktualmente por konsultá e archivonan di gobièrnu te 2010 tambe. Un parti di e dokumentonan tokante di tempu kolonial, periodo di guera, e periodo kompleto di pais outónomo Antia Hulandes ya kaba a bira disponibel pa investigashon históriko. E proyekto di selekshon aki lo fungi tambe komo lugá di stazje pa studiantenan di Skol di Archivo.
Skol di Archivo
Meta di e Skol di Archivo ta pa prepará un staf nobo di funshonario di maneho di dokumento na Kòrsou. Esaki no ta solamente nesesario pa Archivo Nashonal sino tambe pa tur ministerio. Resientemente Archivo Nashonal tabata dispone di un staf di funshonario kualifiká ku den pasado a sigui un estudio stipulá pa lei na Skol di Archivo na Den Haag. Di e seis funshonarionan ei, sinku ta ku penshun. E ministerionan tin un retraso di mas ku 40 kilometer largu di archivo ku ainda mester keda selektá i traspasá. Den e ministerionan tin un gran eskases di funshonario pa hasi selekshon den den e archivonan. Tambe e estudio nobo a prepará un kantidat di spesialista di selekshon di i agentenan di informashon, ku por funshoná riba nivel di maneho denter di e aparato.
MIGAN / AtoM
MIGAN ta para pa “Memory of the Islands: Gateway to Archival Networking”. Ta un proyekto di koperashon ku ta kana via CARBICA, de Caribbean Branch of the International Council on Archives. Algun miembro di CARBICA a bai di akuerdo pa interkambiá un selekshon di nan kolekshon i hasi esaki aksesibel via un portal di wèpsait. Ta trata di kolekshonnan ku tin un importansia komun pa Karibe. E interkambio di dato entre e diferente miembronan di Karibe ta hasi investigashon históriko komparativo posibel. Kòrsou, Martinique, Sürnam, Trinidad & Tobago i Guadeloupe ta koperando ku otro. E koperashon aki ta enserá tambe un programa di treinen spesial p'e miembronan pa ku standarisashon di dato.
Pa por interkambiá e diferente datonan, mester transformá nan segun un standart internashonal pa deskripshon di archivo, titulá AtoM (Access to Memory). E programa Memorix ku Archivo Nashonal ta usando for di 2017 tin e mesun standart menshoná. Archivo Nashonal su intenshon ta pa no solamente transformá e kolekshonnan selektá segun e standart aki sino pa deskribí tur su inventario di e manera ei. Esei a hasi posibel ku por konsultá e inventarionan di Archivo Nashonal via internèt.
Banko di Imágen/ Registro di Imágen
E Banko di Imágen di Archivo Nashonal ta eksistí for di 2016. E intenshon ta pa tur portrèt den nos kolekshon bira aksesibel di manera digital den e banko aki. Pa por logra esei mester deskribí informashon di kada portrèt. Boluntarionan ku ke i por yuda ku e tarea aki ta mas ku bon biní. Esaki mirando ku riba e portrètnan tin hopi edifisio, kara i susesonan di ántes ku nos ke logra rekonosé. Si dado kaso bo kier yuda, bèl nos libremente na 4614866 i inskribí p'e proyekto aki. Lo bo risibí un splikashon i treinen kòrtiku p’asina por deskribí e portrètnan for di kas òf yuda nos skèn e portrètnan.
Inventarionan online
E inventarionan ta disponibel online for di 2017. Públiko for di kualke parti di mundu por konsultá i buska kualke tema den nos inventarionan.
Datonan pa investigashon di palu genealógiko online
Inisialmente Archivo Nashonal a pone e índisenan di Registro Sivil online, via e wèpsait WieWasWie.nl. For di 2017 e índisenan aktualisá ta disponibel riba e wèpsait di Archivo Nashonal mes, www.nationaalarchief.cw.


text:
KRALENDIJK – Fundashon Akademia Papiamentu tin komo meta promové, fortifiká i protehá papiamentu. Nos a nota ku mester di mas konosementu ku skirbimentu di papiamentu segun e ortografia ofishal. Pa e motibu ei nos lo bolbe duna kurso di ortografia den bario.
Djaluna dia 14 di sèptèmber 2020 lo kuminsá ku un kurso na Rincon. Lo tene e kurso un bes pa siman den edifisio di Cocari. E kurso lo kuminsá shet’or (7) di anochi.
Total e kurso lo ta diesdos (12) seshon di dos ora. Na final lo tin un prueba ku chèns pa hasi e prueba di nobo si no logra e promé bes.
E úniko kondishon pa por partisipá ta ku e partisipante mester dominá papiamentu.
Nos a tene kuenta ku e situashon ku Boneiru ta den aktualmente i pa nos ta hopi importante pa subi e konosementu di skirbimentu di papiamentu segun e ortografia ofishal p’esei lo kobra solamente $ 20 pa partisipashon.
Por inskribí via nos página di ‘Facebook’; Akademia Papiamentu, via imeil, akademiapapiamentu@gmail.com òf via WhatsApp na number +599786-6016.
Último dia pa inskribí ta djabièrnè 11 di sèptèmber 2020


text:
Diabierna anochi a tuma luga na cas di partido AVP, un wega di bingo pa di e forma aki brinda tur hende den e tempo difícil aki, oportunidad pa gana algo extra cu lo por yuda den tur cas di famia.
Un bingo cu mas tanto a tuma luga den e sistema digital y tambe pa medio di radio y television y cu a conta cu participacion di basta hende.
E dos premionan grandi di un suma di 1500 cada uno, a bay pa Giselle Fingal di Sero Pita mientras cu e otro felis ganado di e suma grandi aki, tabat Claudia Suarez di Boohihill.
E di tres premio mas grandi pa e suma di 400 florin, a wordo gana pa Dora Marid di Paradera mientras cu e premio di 300 florin a wordo gana pa Esteban Tromp di Bubali.
Otro felis ganadonan di un suma di 250 florin a bira Marie Geerman, Harold Geerman, Monique Rodgers, mientras cu esnan cu a gana 200 florin a bira Esmeralda Krozendijk, Victor Andrews y y Franklin Bardouille.
Ganadonan di e suma di 150 florin a bira Remi Faneyte, Amanda Rengifo y Maria Sanchez den e sensacional anochi di bingo aki, cu a produci ganadonan so.
Directiva di AVP ta gradici tur participante na e exitoso anochi di bingo aki.


text:
Tim di maneho di ROP huntu ku Minister Zita Jesus-Leito tin komo meta pa optimalisá organisashon...
Presidente y miembronan di Hunta di Supervishon Finansiero (College Financieel Toezicht) di bishita serka Gobernador...
SOAW a ofisialisá 15 òktòber komo dia pa konmemorá "Dia di pèrdida di embaraso i yu resien nasí"...
Di 15 pa 20 di Sèptèmber 2018 ta siman di medioambiente i naturalesa. Minister di Salú, Medioambiente i Naturalesa...
Awe ta un dia spesial...
Durante un rueda di prensa riba djabièrne 12 di òktober último, Fundashon Karnaval Banda’bou (FKBB) pa medio di su presi...


text:
Gobièrnu a prepará 8 "shèlter" pa kasonan di evakuashon.
Komo parti di e ejersionan di preparashon pa pasashi di Matthew (Mateo na papiamentu), Gobièrnu a prepará algun sitio ku lo fungi komo “shelter” pa kasonan di evakuashon : Ban Bria Openbare MBO Mgr. Zwijsen College Skol Tekniko St.Jozef Sentro di Bario Tera Kòrá FER-centrum na Fatimaweg Skol Annie Koenraad na Tera Kòrá Scholengemeenschap Parera Skol Sta.Rosa de Lima na Oosterbeekstraat Den kaso ku na nesesario lo hasi un yamamentu na hendenan pa evakuá. Tene na kuenta ku e “shelternan” no ta un sitio agradabel pa keda. Promé ku bai un “shelternan”, wak promé si por keda temporalmente serka un famia.


text:
Kenley Jansen premiá komo mihó relevista den Liga Nashonal.
E prestigioso revista merikano “The Sporting News” a premia Kenley Jansen di Los Angeles Dogers, komo e mihó relevista di Liga Nashonal pa e temporada di 2016. Un grupo di 27 ehekutivo ta selektá diferente hungadó di kada posishon. Despues ta saka e mihó hungadónan pa aña 2016. E yu di Kòrsou di 29 aña tabatin un ERA di 1.83 den 71 partido. El a poncha 104 bateadó den 68 inning i dos tèrsio. Durante hinter a temporada Kenley a duna solamente 11 base por bola, lo ta muestra di un tremedo kòntròl riba su picheo. Den 2016 Kenley a bira e “closer” ku mas wega salbá den historia di Los Angeles Dogers. Di e 53 biahanan ku Kenley a subi montikulo, ela salba 47 den 2016, pa totalisá 189 wega salbá riba su nòmber. Kenley Jansen ta bira e di dos relevista pa Dogers ku ta gana e premio. Na 2003 Eric Gagne tambe a logra sali e mihó relevista di temporada den Liga Nashonal di MLB.